title: Unto Liukkonen

text: Unto "Unkka" Liukkonen aloitti pesäpallouransa 1933 Viipurin Reippaassa, josta siirtyi jo seuraavaksi kaudeksi Viipurin Pallonlyöjäin mestaruussarjajoukkueeseen. Liukkonen oli voittamassa Suomen mestaruutta kausilla 1940 (Kuusankosken Veto) ja 1943 (Haminan Palloilijat). TUL:n mestaruuden hän voitti Työväen Mailapoikien riveissä vuonna .


title: Unto Liukkonen

text: Itä–Länsi-otteluun Liukkonen valittiin seitsemän kertaa. Liitto-ottelussa PPL–TUL Liukkonen pelasi neljä kertaa.


title: Unto Liukkonen

text: Jääpallossa Unkka pelasi Viipurin Palloseuran joukkueessa, jossa saavutti SM-kultaa 1936. Lisäksi tuli 1941 SM-pronssia Helsingin Jalkapalloklubin riveissä. Seiväshypyssä Liukkonen saavutti poikien Suomen mestaruuden vuonna 1936 tuloksella 320.


title: Storsjönin hirviö

text: Storsjönin hirviö on järvihirviö, joka tarinaperinteen mukaan elää Ruotsin Jämtlandissa sijaitsevassa Storsjön-järvessä. Hirviön sanotaan muistuttavan Loch Nessin hirviötä. Ensimmäinen muistiinmerkintä Storsjönissä asunutta hirviötä koskevasta kansanperinteestä on vuodelta 1635. Tuolloin tallennetussa kansansadussa hirviö yhdistettiin Frösön-saaren viikinkiaikaisen riimukiven käärmekuvioon. Nykyinen Storsjönin hirviötä koskeva tarinaperinne sai alkunsa 1890-luvulla, jolloin tästä olennosta ilmoitettiin useita väitettyjä näköhavaintoja. Jotkut ottivat hirviön mahdollisen olemassaolon vakavasti: vuonna 1894 perustettiin hirviön pyytämiseksi jopa osakeyhtiö, jonka osakkaita olivat muun muassa kuningas Oskar II ja Östersundin kaupunki. Hirviön pyytämiseen menestyksettä käytetty ansalaite on näytteillä Östersundin Jamtli-museossa.


title: Storsjönin hirviö

text: Vuosina 1986–2006 hirviö oli rauhoitettu Jämtlandin lääninhallituksen päätöksellä. Rauhoituspäätös purettiin lopulta, koska Ruotsin ympäristöoikeus ja valtiopäivien oikeusasiamies katsoivat hirviön rauhoittamisen olevan asiatonta viranomaistoimintaa ja siten hallitusmuodon vastaista.


title: Storsjönin hirviö

text: Vuonna 2008 järveen asetettiin neljä web-kameraa ja yksi lämpökamera siinä toivossa, että hirviöstä saataisiin kuvaa. Elokuussa 2008 jopa uutisoitiin kuvista, joiden väitettiin esittävän hirviötä. Mitään yleisesti hyväksyttyjä todisteita hirviön olemassaolosta ei pitkään jatkuneista etsiskelyistä huolimatta ole kuitenkaan saatu.


title: Reino Kaipola

text: Reino Johannes Kaipola (s. 7. syyskuuta 1914 Tampere) on suomalainen uransa päättänyt pesäpalloilija. Hän edusti Tampereen Pesä-Peikkoja.


title: Reino Kaipola

text: "Kanuuna-Reska" pelasi PePe:n mestaruussarjajoukkueen etukentällä vuosina 1946-48. Ikämiesten Suomen mestaruuden hän saavutti vuosina 1951-53. Liitto-ottelussa PPL-TUL hän pelasi kaksi kertaa. Kaipola toimi PePe:n johtokunnassa seuran perustamisesta lähtien.


title: Sulo Opas

text: Sulo Verner Opas (15. toukokuuta 1915 Jalasjärvi – 2014 Tampere) oli suomalainen pesäpalloilija. Hän edusti 1934–1948 Seinäjoen Maila-Jusseja, pois lukien 1938–1940, jolloin hän kuului Vaasan Mailan miehistöön.


title: Sulo Opas

text: Itä–Länsi-otteluun "Suluppi" valittiin 1943, jolloin hänet palkittiin kentän parhaana lyöjänä, ja 1945 Lännen joukkueen pelipäälliköksi.


title: Sulo Opas

text: Opas toimi myös Vaasan Mailan valmentajana ja naispesäpalloilijoiden ohjaajana. Vuosina 1937–1963 hän toimi myös pesäpallon mestaruussarjassa tuomarina. Helsingin olympialaisissa hän toimi nykyaikaisen 5-ottelun maastojuoksujaoston päällikkönä.


title: Sulo Opas

text: Hänelle on myönnetty Suomen olympialainen ansiomitali, Suomen Urheilun hopeinen ansiomitali, Upseerien Ampumayhdistyksen pronssinen ansiolevyke ja SMJ:n ansiomerkki.


title: Turingin kvanttitietokone

text: Turingin kvanttitietokone () on abstrakti kone, jota käytetään kvanttitietokoneen tehon mallinnukseen. Se tarjoaa hyvin yksinkertaisen mallin, joka tallentaa kaiken voimansa kvanttilaskennasta. Jokainen kvanttialgoritmi voidaan ilmaista muodollisesti erityisesti Turingin kvanttitietokoneella. Tämän kaltainen Turingin kone sai alkunsa vuonna 1985 Oxfordin yliopiston teoreettisen fyysikon David Deutschin ehdotettua, että kvanttiportit voisivat toimia samantyyppisesti verraten klassiseen digitaaliseen laskentaan binäärisillä logiikkaporteilla. Turingin kvanttitietokoneita ei aina käytetä kvanttilaskennan analysointiin; kvanttipiirit ovat paljon yleisempi malli; nämä mallit ovat laskennallisesti tasa-arvoisia.


title: Kvanttiportti

text: Kvanttiportti () on klassisten logiikkayksiköiden kvanttivastine ja kvanttitietokoneiden peruskomponentti.


title: Kvanttialgoritmi

text: Kvanttialgoritmi () on algoritmi, joka ajaa realistista mallia kvanttilaskennassa, yleisimmin käytetty malli mallintamaan laskennan kvanttipiirimallia.


title: Kvanttialgoritmi

text: Termiä käytetään erityisesti viittaamaan algoritmeihin, jotka hyödyntävät kvanttimekaniikkaa tai kvanttitilojen lomittumista ratkaisemiseen.


title: Kvanttialgoritmi

text: Ongelmat, jotka ovat ratkaisemattomia perinteisellä tietokoneella ovat ratkaisemattomia myös kvanttitietokoneella. Merkittävin ero on laskennan nopeudessa.


title: Kvanttialgoritmi

text: Useat algoritmit perustuvat Fourier’n muunnokseen, josta on kvanttitietokoneilla toteutettava variaatio kvanttifourier’n muunnos.


title: Kvanttialgoritmi

text: Tunnetuimmat kvanttialgoritmit ovat Groverin algoritmi ja Shorin algoritmi jolla lasketaan suurien lukujen tekijöitä nopeasti.


title: Tapani Häti

text: Heikki Tapani Häti (4. heinäkuuta 1918 Riihimäki – 27. maaliskuuta 1991 Riihimäki) oli suomalainen pesäpalloilija.


title: Tapani Häti

text: Riihimäen Pallonlyöjiä edustanut Häti osallistui Itä–Länsi-otteluun kaksi kertaa.. Hän oli vuonna 1949 edustajana baseball-ottelussa Ruotsissa ja 1952 Helsingin olympiakisoissa näytösottelussa Yhdysvaltoja vastaan. Häti harrasti myös jääpalloa (piirinmestaruuksia) ja jääkiekkoa suomensarjatasolla. Keihäänheitossa hän voitti Viipurin mestaruuden 1942.


title: Tapani Häti

text: Häti toimi 17 vuotta Riihimäen Pallonlyöjien puheenjohtajana. Hänelle on myönnetty Suomen Urheilun hopeinen ansiomitali.


title: Mireille Nguimgo

text: Mireille Florine Nguimgo (s. 7. marraskuuta 1976) on kamerunilainen entinen yleisurheilija, joka kilpaili pikajuoksussa. Hän voitti 400 metrillä Afrikan-mestaruuskilpailuista kaksi ja Afrikan kisoista yhden mitalin. Nguimgo osallistui olympialaisiin kahdesti, vuosina 2000 ja 2004. Hän oli mukana 400 metrin henkilökohtaisella matkalla molemmilla kerroilla ja lisäksi saman matkan viestissä Ateenan kisoissa 2004, mutta ei päässyt kertaakaan olympiafinaaliin. Nguimgo lopetti uransa vuonna 2004.


title: Mireille Nguimgo

text: "Lähde: IAAF"


title: Hannula

text: Hannula voi tarkoittaa seuraavia:Henkilöt ovat suomalaisia, ellei toisin mainita.


title: Paavo Kae

text: Paavo Erkki Olavi Kae (ent. Kajander) (s. 1. marraskuuta 1914 Riihimäki) oli suomalainen pesäpalloilija.


title: Paavo Kae

text: Paavo Kae pelasi pesäpalloa mestaruussarjassa kaikkiaan kymmenen kautta saavuttaen Suomen mestaruuden vuonna 1933 ja hopeaa 1935. Vuonna 1935 hän pelasi Itä-Länsi-ottelussa.


title: Paavo Kae

text: Ensimmäisen piirinmestaruutensa Kae voitti 1930 pelatessaan Riihimäen Pallonlyöjien kakkosjoukkueessa, joka loppuottelussa voitti seuran ykkösjoukkueen.


title: Paavo Kae

text: Kae toimi RPL:n varapuheenjohtajana 1968-69. Riihimäen kauppalan- ja kaupunginvaltuustoon hän kuului 16 vuotta ja toimi kaupunginhallituksessa seitsemän vuotta. Kaelle on myönnetty mm. Suomen Urheilun hopeinen ansioristi.


title: Osmo Kaipia

text: Osmo Tapani Kaipia (s. 11. marraskuuta 1927 Riihimäki) oli suomalainen pesäpalloilija.


title: Osmo Kaipia

text: "Oski" Kaipia edusti Riihimäen Pallonlyöjiä, jonka riveissä saavutti SM-pronssia 1947 ja 1948. Itä-Länsi-otteluun Kaipia valittiin 1947 ja 1951.


title: Piotr Haczek

text: Piotr Haczek (s. 26. tammikuuta 1977 Żywiec) on puolalainen entinen yleisurheilija, joka kilpaili pikajuoksussa. Hän edusti seuratasolla MKS Żywiec -seuraa. Haczek sai 4 × 400 metrin viestistä yhteensä kuusi arvokisamitalia, joista kolme oli MM-kisoista, kaksi sisäratojen MM-kilpailuista ja yksi EM-kisoista. Hän osallistui olympialaisiin kahdesti, vuosina 1996 ja 2000. Haczek sijoittui 4 × 400 metrin viestissä molemmilla kerroilla kuudenneksi, mutta ei selvinnyt henkilökohtaisella matkalla finaaliin osallistuessaan sille Sydneyn kisoissa 2000.


title: Piotr Haczek

text: "Lähde: IAAF"


title: Kultasuklaa

text: Kultasuklaa Oy on käsintehtyä suklaata valmistava suomalainen yritys. Sen tehdas sijaitsee Iittalassa. Yrityksen perusti Tapani Korpi vuonna 1990, mutta myi sen uusille omistajille vuonna 2017. Ensimmäinen myymälä avattiin tehtaan yhteyteen vuonna 1991.


title: Kultasuklaa

text: Kultasuklaa valmistaa tavallisten kuluttajille tarkoitettujen suklaatuotteiden lisäksi tilauksesta liikelahjoja, logosuklaita ja käsinkirjailtuja suklaita. Kultasuklaalla on myymälä Iittalan lisäksi Helsingin Vanhassa kauppahallissa. Jälleenmyyjiä on satoja ympäri Suomen. Yrityksellä on myös verkkokauppa. Liikevaihto oli vuonna 2017 1,27 miljoonaa euroa ja henkilökuntaa 11.


title: Kultasuklaa

text: Kultasuklaa on vanhin pienistä suklaatehtaista Suomessa. Kultasuklaa on tuonut ensimmäisenä markkinoille suklaalevyjen irtomyyntikonseptin.


title: County-luokka

text: County-luokka voi tarkoittaa seuraavia asioita:


title: Codex Mendoza

text: Codex Mendoza on kolmiosainen asteekkien koodeksi, joka tehtiin 1540-luvun alkupuolella eli noin 20 vuotta Meksikon espanjalaisvalloituksen jälkeen. Koodeksi sisältää asteekkien historiaa, päivittäistä elämää ja maakuntien maksamien pakkoverojen luetteloita. Nimensä se on saanut Antonio de Mendozalta, joka oli koodeksin valmistumisaikaan Uuden-Espanjan varakuningas. Alkuperäisteosta säilytetään Oxfordin yliopiston Bodleian Libraryssa.


title: Codex Mendoza

text: Codex Mendoza tehtiin espanjalaisvalloituksen jälkeen 1540-luvun alussa Espanjan kuningas Kaarle V:n käskystä. Koodeksi jouduttiin valmistamaan nopeasti, jotta se olisi ehtinyt laivoihin, jotka veivät aarteita Meksikosta Espanjaan. Matkalla Espanjaan ranskalaiset merirosvot hyökkäsivät koodeksia kuljettaneen espanjalaisaluksen kimppuun ja ryöstivät sen. Koodeksi säilyi kuitenkin vahingoittumattomana ja kulkeutui Ranskan hoviin. Se vaihtoi vielä tämän jälkeen omistajaa muutaman kerran, mutta päätyi sitten Bodleian Libraryyn.


title: Codex Mendoza

text: Codex Mendoza koostuu 72 kuvasivusta, joissa on kuvien lisäksi lyhyet espanjankieliset selostukset. Koodeksi sisältää myös 63 sivua espanjalaisten laatimia kuvasivuja koskevia huomautuksia. Teos on jaettu kolmeen osaan, joista ensimmäinen kertoo asteekivaltion tekemien valloitusten historiasta, toinen valloitetuilta 38 maakunnasta maksetuista pakkoveroista ja kolmas asteekkien arkipäivän elämästä. Teoksen kaksi ensimmäistä osaa ovat todennäköisesti suoria kopioita jo ennen espanjalaisvalloitusta tehdyistä käsikirjoituksista. Viimeinen osio on todennäköisesti uusi.


title: Codex Mendoza

text: Ensimmäinen kappale alkaa vuodesta 1325, jolloin asteekit löysivät Tenochtitlánin kaupunkisaaren. Muut sivut kertovat yhdeksän eri asteekihallitsijan tekemistä valloituksista. Jokaisen hallitsijan valloituksista kertovassa luettelossa on kyseistä hallitsijaa esittävä piirros, hallitsijan nimi hieroglyfimerkeillä ja valloitettujen kaupunkien nimiä kuvaavia hieroglyfimerkkejä. Jokaisen valloitetun kaupungin hieroglyfimerkissä on kuvattu luhistuva temppeli, joka symboloi kaupungin kukistumista. Toinen osa kuvaa valloitettujen alueiden maksamia veroja, joita maksettiin esimerkiksi maissilla, pavuilla, höyhenkoristeisilla asuilla ja jadesta tehdyillä koruilla. Viimeinen osa kuvailee asteekkimiesten ja -naisten elämää. Kuvailtuna on esimerkiksi lapsuus, koulu, naimisiin meno ja papiksi vihkimiset. Kuvia on myös erilaisista ammateista kuten höyhenkoristelusta ja paheista kuten juoruilu ja varastaminen.


title: Evolution (The Holliesin albumi)

text: Evolution on brittiläisen The Hollies -yhtyeen kuudes studioalbumi, joka ilmestyi 1967. Se edustaa The Holliesin kokeellisempaa suuntaa, johon erityisesti kitaristi Graham Nash halusi viedä yhtyettä psykedeelisen tyylin innoittamana ja koska LP:t nähtiin yhä enemmän yhtenäisinä taiteellisina kokonaisuuksina. Yhtye itse ei julkaissut albumilta singlejä.


title: Evolution (The Holliesin albumi)

text: The Searchers teki "Have You Ever Loved Somebody?" -kappaleesta cover-version.


title: Evolution (The Holliesin albumi)

text: Kaikki kappaleet säveltäneet ja sanoittaneet Allan Clarke, Graham Nash ja Tony Hicks. Orkesterisoittimien johto Mike Vickers.


title: Crosby, Stills, and Nash (albumi)

text: Crosby, Stills and Nash on samannimisen yhtyeen ensimmäinen studio-albumi. Atlantic Records julkaisi albumin alkujaan vuonna 1969. Sillä on useita yhtyeen tunnetuimmista kappaleista, kuten ensimmäinen hitti "Marrakesh Express", "Suite: Judy Blue Eyes" ja "Guinnevere". Albumin äänitykset teki Bill Halverson, ja yhtye tuotti sen itse.


title: Crosby, Stills, and Nash (albumi)

text:
Graham Nash ehdotti sekä "Marrakesh Express"- että "Lady Of The Island" -sävellyksiään The Hollies -yhtyeelle. Yhtyeen päätös olla käyttämättä niitä
vahvisti Nashin halua erota kokoonpanosta. "Marrakesh Express" oli parhaimmillaan Yhdysvaltain singlelistalla sijalla 28. Itse albumi nousi sijalle 6. Jefferson Airplane esitti "Wooden Ships" -kappaleesta version ennen CS&N:n omaa julkaisua. Kappaletta oli säveltämässä yhtyeen Paul Kantner, mutta hänen nimeään ei ole tiedoissa sopimussyistä.
Rumpuja albumilla soitti Dallas Taylor, joka tuli Clear Light - nimisestä yhtyeestä. Hänestä tuli vakituinen rumpali sekä lavaesiintymisiin
että studioon.


title: Toisen asteen polynomifunktio

text:
Toisen asteen polynomi eli kvadraattinen funktio on matematiikassa polynomifunktio, jonka asteluku on 2. Se on yleinen yhden muuttujan funktio, joka voidaan voidaan esittää muodossa
missä a, b ja c ovat "reaalilukukertoimia". Funktion kuvaajan muoto on paraabeli. Kvadraattisia funktioita voidaan määritellä myös moniulotteisessa avaruudessa, jolloin sen ominaisuudet muuttuvat. Kvadraattisia funktioita käytetään matemaattisessa mallinnuksessa talouden, tieteen ja tekniikan aloilla.


title: Toisen asteen polynomifunktio

text: Kaikki toisen asteen polynomifunktion kuvaajat ovat paraabeleja. Paraabelilla on aina "huippu", joka sijaitsee "symmetria-akselilla". Huipusta lähtien kuvaajan vasenta ja oikeaa puoliskoa kutsutaan paraabelin "kyljeksi". Paraabelin kuvaaja on symmetria-akselin suhteen oma peilikuvansa eli vasen ja oikea kylki sijaitsevat yhtä kaukana akselista. Kyljet kaartuvat akseliin päin, mutta etääntyvät akselista kuitenkin loputtomasti. Tämä tarkoittaa sitä, että funktio on määritelty kaikille reaaliluvuille.


title: Toisen asteen polynomifunktio

text: Paraabelin huippu sijaitsee kohdassa formula_2. Funktio saa tässä kohtaa formula_3 arvon formula_4. Se on funktion ääriarvona joko sen maksimikohta, kun a < 0, tai sen minimikohta, kun a > 0.


title: Toisen asteen polynomifunktio

text: Symmetria-akselin analyyttinen yhtälö on formula_5, joka on pystysuora.


title: Toisen asteen polynomifunktio

text: Parametri a määrää funktion kuvaajan "terävyyden" ja "aukeamissuunnan". Kun kerroin "a" on positiivien reaaliluku, aukeaa paraabeli ylöspäin. Kun "a" on negatiivinen, aukeaa se alaspäin. On huomattava, ettei "a" voi olla 0, koska funktio ei silloin ole toista astetta.


title: Toisen asteen polynomifunktio

text: Parametri b vaikuttaa paraabelin sijaintiin koordinaatistossa sekä sivu- että pystysuunnassa, mutta ei vaikuta paraabelin terävyyteen tai muulla tavalla sen muotoon. Eri "b":n arvoilla paraabelin toinen kylki kulkee origon kautta ja huippu sijaitsee koordinaatistossa käyrällä formula_6.


title: Toisen asteen polynomifunktio

text:
Kun parametri c eli vakiotermi kasvaa, sijoittuu paraabelin kuvaaja koordinaatistossa ylemmäksi. Vakion "c" pienentyessä vajoaa kuvaaja alaspäin.
Toisen asteen polynomifunktiolla formula_7 on kolme erikoistapausta riippuen sen parametrien arvoista.


title: Toisen asteen polynomifunktio

text: Toisen asteen polynomifunktion nollakohdat saadaan toisen asteen polynomiyhtälön ratkaisuista. Ne voidaan ratkaista neliöksi täydentämällä tai soveltamalla "toisen asteen yhtälön ratkaisukaavaa".


title: Toisen asteen polynomifunktio

text: Toisen asteen polynomifunktion lauseke voidaan esittää kolmessa eri muodossa.


title: Toisen asteen polynomifunktio

text: Toisen asteen polynomifunktio on parillinen funktio, kun kerroin b = 0 eli formula_10. Silloin funktio saa saman arvon vastalukujensa "s" ja "-s" kohdissa eli formula_18, koska formula_19.


title: Toisen asteen polynomifunktio

text: Toisen asteen funktio ei ole monotoninen määrittelyjoukossaan. Sen sijaan, jos määrittelyjoukosta valitaan väli, johon ei sisälly funktion kuvaajan huipun kohta formula_3, on funktio tällä välillä monotoninen.


title: Toisen asteen polynomifunktio

text: Toisen asteen funktiolla ei ole käänteisfunktiota, koska se ei ole monotoninen. Jos funktion määrittelyjoukkoa rajoittaa sellaiselle välille, jossa funktio on monotoninen, voidaan käänteisfunktion lauseke muodostaa.


title: Toisen asteen polynomifunktio

text: Yksinkertaisimman toisen asteen potenssifunktion formula_21 käänteisfunktio on neliöjuurifunktio. Jos valitaan väli positiivisista reaalilukujen joukosta, saadaan käänteisfunktioksi formula_22. Jos valitaan väli negatiivisista luvuista, tulee käänteisfunktioksi formula_23. Muutkin kvadraattisen funktion käänteisfunktiot sisältävät neliöjuurifunktion.


title: Toisen asteen polynomifunktio

text: Toisen asteen polynomifunktion derivaattafunktio on formula_24. Derivaattafunktion nollakohta on aina samassa kohtaa kuvaajan huipun kanssa. Funktion toinen derivaatta on formula_25 ja kolmas derivaatta formula_26.


title: Toisen asteen polynomifunktio

text: Sen integraalifunktio on formula_27, missä C on integraalivakio.


title: Toisen asteen polynomifunktio

text:
Funktion määrätty integraali
voidaan laskea myös Simpsonin säännöllä tarkasti:


title: Toisen asteen polynomifunktio

text:
Kun funktio on määritelty formula_30
on kyseessä kahden muuttujan toisen asteen polynomifunktio. Tämän tapaisia funktioita käytetään kenttäteoriassa ja niiden kuvaajat ovat kaarevia pintoja kolmiulotteisessa avaruudessa eli tilassa. Asettamalla funktio formula_32 nollaksi, saadaan pinnan ja vaakatason formula_33 leikkauskuvio, joita kutsutaan toisen asteen käyriksi. Toinen yleinen nimitys näille on kartioleikkaus.


title: Continuo Renacer

text: Continuo Renacer on vuonna 1994 perustettu espanjalainen death metal -yhtye. Kaikki yhtyeen kappaleet ovat instrumentaaleja, ja niissä on jazz-vaikutteita.


title: Imperial College London

text:
Imperial College London, virallisesti "The Imperial College of Science, Technology and Medicine", on vuonna 1907 perustettu yliopisto Lontoossa, Englannissa. Vuoteen 2007 asti se oli osa Lontoon yliopistoa, mutta satavuotisjuhliensa yhteydessä se irtautui omaksi itsenäiseksi yliopistokseen. Imperial College keskittyy
luonnontieteisiin, tekniikkaan ja lääketieteeseen, vaikka siihen kuuluu myös kauppakorkeakoulu.


title: Imperial College London

text: Yliopisto on jaettu neljään tiedekuntaan: "Imperial College Faculty of Natural Sciences" (luonnontieteellinen tiedekunta), "Imperial College Faculty of Medicine" (lääketieteellinen tiedekunta), "Imperial College Faculty of Engineering" (teknillinen tiedekunta) ja "Imperial College Business School" (kauppakorkeakolu). Tiedekunnissa on yhteensä yli 40 laitosta.


title: Imperial College London

text: Pääosa yliopistosta sijaitsee sijaitsee Kensingtonissa, Länsi-Lontoossa. Tämän lisäksi kampuksia on Chelsean, Hammersmithin ja Paddingtonin kaupunginosissa.


title: Imperial College London

text:
Imperial College kuuluu brittiläisten yliopistojen ”kultaiseen kolmioon” yhdessä Oxfordin ja Cambridgen yliopistojen kanssa. Lukuisia pääministereitä ja teollisuuden johtajia sekä 14 Nobel-palkittua ja kaksi Fieldsin mitalilla palkittua on opiskellut tai työskennellyt Imperial Collegessa. Vuonna 2012 se sijoittui 8. ja 6. parhaaksi yliopistoksi maailmassa QS
World University Rankingsin ja Times Higher Education World University Rankingsin vertailuissa.


title: Hans Porras

text: Hans Porras (14. syyskuuta 1918 Luopioinen – 17. toukokuuta 1994) oli suomalainen pesäpalloilija.


title: Hans Porras

text: "Hanski" Porras pelasi vuosina 1935–1939 Suursarjassa Tampereen Pyrinnön, Jyväskylän Kirin ja Myllykosken Kilpa-Veikkojen joukkueissa. Sotavuosina hän kuului Valtion lentokonetehtaan miehistöön, joka vuonna 1942 voitti Suomen mestaruuden. Vuosina 1946–1948 Porras edusti jälleen Kiriä. Virallisiin Itä–Länsi-otteluihin Porras osallistui 1943 ja 1946 ja lisäksi epävirallisiin kaksi kertaa muun muassa vuoden 1947 Suurkisoissa.


title: Hans Porras

text: Mestaruussarjan tuomarina Porras toimi vuodesta 1959 lähtien ja valittiin Vuoden tuomariksi 1968. Vuonna 1968 hän myös suoritti kansainvälisen yleisurheilutuomarikortin. Hänelle on luovutettu Suomen Urheilun hopeinen ansiomitali, PPL:n kultainen pelaajamerkki, tuomarimerkki ja hopeinen ansiomerkki kullatuin lehvin.


title: Grigori Jegorov

text: Grigori Aleksandrovitš Jegorov (; s. 12. tammikuuta 1967 Shymkent, Kazahstanin SNT) on kazakstanilainen entinen seiväshyppääjä ja olympiamitalisti. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Almatya. Jegorov voitti useita arvokisamitaleita, muun muassa olympiapronssia vuonna 1988 ja hopeaa vuoden 1993 MM-kisoista. Hän osallistui Kazakstanin edustajana olympialaisiin vielä vuonna 2004, mutta ei selviytynyt tuolloin finaaliin.


title: Panzerchrist

text: Panzerchrist on vuonna 1993 perustettu tanskalainen death metal -yhtye.


title: Itä–Länsi-ottelu 1933

text:
Toinen Pesäpallon Itä-Länsi -ottelu pelattiin 1. lokakuuta 1933 Hesperiassa. Katsojia oli noin 4000.
Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Aaro Kivilinna Helsingistä.


title: Itä–Länsi-ottelu 1933

text: Avausheiton suoritti maatalousministeri Kalle Jutila.


title: Itä–Länsi-ottelu 1933

text: Ottelun juoksulista:


title: Oestergronden

text: Oestergronden on Pohjanmereen kuuluva merenselkä, joka sijaitsee Alankomaiden talousvyöhykkeellä, Doggermatalikon ja Länsifriiseinsaarten välillä. Veden syvyys on siellä suurempi kuin ympäröivillä merialueilla, keskimäärin 40–50 metriä. Merivirtaukset ovat niin heikkoja, ettei vajoava aines ehdi kulkeutua muualle vaan kertyy pohjaan liejuksi. Kesän aikana merivesi kerrostuu lämpötilan suhteen ja pintavesi muuttuu lämpimäksi ja leväiseksi – syksyllä voimistuvat tuulet ja myrskyt kuitenkin sekoittavat veden taas pohjia myöten.


title: Oestergronden

text: Oestergronden on saanut nimensä () suurista osteriyhdyskunnista, joita esiintyi siellä vielä 1800-luvun lopussa ennen kuin liikakalastus ja taudit hävittivät ne. Nykyään runsaslukuisimpia lajeja ovat "Amphiura filiformis" ‑käärmetähti, "Echinocardium cordatum" ‑merisiili, "Abra alba" ‑simpukka sekä Callianassa-sukuun kuuluvat katkaravut. Alueella esiintyy yleisesti monia pitkäikäisiä pohjaeläimiä, kuten myrkyllistä "Neptunea antiqua" ‑kotiloa ja islanninsimpukkaa, mutta myös muutamia harvinaisempia lajeja, esimerkiksi "Musculus niger‑", "Mysia undata‑" ja "Thracia convexa" ‑simpukkaa. Talvella Oestergronden on tärkeä ruokailupaikka myrskyliitäjille, lokeille sekä etelänkiisloille ja muille ruokeille.


title: Tomi J. Kallio

text: Tomi J. Kallio (s. 1976 Hyvinkää, Suomi) on suomalainen kauppatieteilijä. Hän toimii professorina Turun yliopistoon kuuluvan Turun kauppakorkeakoulun Porin yksikössä. Kallion keskeisiä asiantuntijaalueita ovat vastuullinen liiketoiminta, organisaatioteoria, metodologia ja tutkimusmetodit sekä asiantuntijaorganisaatioiden johtaminen.


title: Tomi J. Kallio

text: Kallio valmistui Turun kauppakorkeakoulusta kauppatieteiden maisteriksi vuonna 2000, lisensiaatiksi vuonna 2002 ja tohtoriksi vuonna 2004. Hän on työskennellyt koulussa vuodesta 2000 lähtien. Ennen nykyistä virkaansa hän on toiminut myös assistenttina, yliassistenttina ja tutkijana.


title: Kultainen kolmio (Englannin yliopistot)

text: Kultainen kolmio () tarkoittaa johtavia brittiläisiä tutkimusyliopistoja, jotka ovat sijoittuneet Lontooseen, Oxfordiin ja Cambridgeen. Kolmion kulmat muodostavat Cambridgen ja Oxfordin yliopistot sekä Lontoon yliopisto. Lontoon yliopistoa edustavat King's College, London School of Economics, University College ja Imperial College, joka irtosi itsenäiseksi yliopistoksi vuonna 2007.


title: Kultainen kolmio (Englannin yliopistot)

text: Kaikki kultaisen kolmion yliopistot ovat menestyneet hyvin sekä kansallisissa että kansainvälisissä yliopistovertailuissa, ja kaikkia näitä laitoksia yhdistää myös kattava tutkimusrahoitus.


title: Haemorrhage

text: Haemorrhage on vuonna 1990 perustettu espanjalainen death metal -yhtye.


title: Suomen ja Viron valtioliitto

text: Suomen ja Viron valtioliitto oli ajatusten tasolle jäänyt idea Suomen ja Viron valtioliitosta. Ajatus unionista syntyi jo 1800-luvulla, mutta varsinaisesti se muotoutui vasta 1900-luvun alussa. Suomessa näkemykset unionista olivat pääasiassa kielteiset, ja ajatusta maiden unionista pidettiin yllä lähinnä Virossa. Suomessa ei haluttu suuntautua epävakaana pidettyyn Baltiaan, vaan pikemminkin Skandinaviaan. Samat syyt ajoivat myös Viroa etsimään liittolaisia pohjoismaista. Näkyvimpiä Viron ja Suomen unionin kannattajia oli Viron presidentti Konstantin Päts.


title: Suomen ja Viron valtioliitto

text: Ajatus Suomen ja Viron välisestä valtioliitosta heräsi Virossa kansallisen heräämisen myötä. Aihetta käsiteltiin esimerkiksi Lydia Koidulan runossa "Suomen silta" vuodelta 1881. Virolainen kirjailija Friedebert Tuglas elätteli ideaa Suomen ja Viron unionista, mutta hänen mukaansa maiden täydellinen yhteenliittyminen olisi mahdotonta. Parempana ideana hän piti Itävalta-Unkarin tai Ruotsi-Norjan kaltaista valtioiden yhteenliittymää. Vuonna 1918 Viron väliaikaisen hallituksen pääministerinä toiminut Konstantin Päts ja ulkoministeri Jaan Poska laativat muistion ""Mahdollisen suomalais-virolaisen valtioliiton (liittovaltion) perusteet"", jossa he esittivät valtioliittoa, jossa molemmat osavaltiot olisivat säilyttäneet autonomian ja omat parlamenttinsa. Sitä vastoin liittovaltiolla olisi ollut yhteinen presidentti, ulkoministeri, sotaministeri ja armeija. Päts ajoi edelleen ajatusta valtioliitosta Viron vapaussodan aikana, jolloin hän toivoi Suomen lehdille antamassan haastattelussa Suomen ja Viron yhteisen tasavallan perustamista, jonka presidentti asuisi Helsingissä. Tällöin Virossa uskottiin vielä laajasti, että Viro olisi yksin liian heikko ja valtioliitto Suomen kanssa oli välttämättömyys.


title: Suomen ja Viron valtioliitto

text: Asia oli esillä 8. joulukuuta 1917 Viron , jossa Jaan Raamot kertoi Suomen senaatin puheenjohtajan P. E. Svinhufvudin myönteisestä suhtautumisesta ajatukseen. Vanhintenneuvostossa pitämässään puheessa Konstantin Päts kannatti unionia ja helli ajatusta vuoteen 1940 asti.


title: Suomen ja Viron valtioliitto

text: Ajatus maiden unionista jäi taka-alalle Viron vapaussodan päätyttyä, mutta Päts esitti vielä 30. heinäkuuta 1940 Suomen Viron lähettiläälle P. J. Hynniselle, että Viro yhdistyisi Suomen kanssa liittovaltioksi, jossa molemmilla mailla olisi sama maanpuolustus, ulko- ja talouspolitiikka sekä rahayksikkö. Neuvostoliiton miehitysjoukot pidättivät Pätsin samana päivänä. Natsi-Saksan miehitettyä Viron kesällä 1941 ajatus unionista nousi jälleen esiin. Amiraali Johan Pitka esitti Suomen presidentti Risto Rytille Helsingissä 29. marraskuuta 1941 ehdotuksen valtioliitosta, mutta Suomen kanta asiaan oli edelleen kielteinen. Ulkoministeri Rolf Witting perusteli kielteistä kantaa sillä, ettei Suomi pystyisi puolustamaan Viron aluetta, sekä sillä, että virolaiset ja suomalaiset olivat luonteeltaan ja mielenlaadultaan niin erilaiset, etteivät voineet kasvaa yhteen.


title: Sadistik Exekution

text: Sadistik Exekution on vuonna 1986 perustettu australialainen death metal -yhtye.


title: Patrick Sang

text: Patrick Kiprop Sang (s. 11. huhtikuuta 1964 Kapsisywa) on kenialainen yleisurheilija ja olympiamitalisti. Hän kilpaili estejuoksussa ja edusti seuratasolla sveitsiläistä Leichtathletik Club Zürichiä. Sang voitti arvokisoissa kolme hopeamitalia, olympialaisissa vuonna 1992 ja MM-kisoissa vuosina 1991 ja 1993. Lisäksi hän voitti kultaa Afrikan kisoista 1987.


title: Patrick Sang

text: Urheilu-uransa jälkeen Sang on toiminut valmentajana. Hän on valmentanut muun muassa kestävyysjuoksijoita Brimin Kipruto, Emmanuel Mutai, Eliud Kipchoge, Geoffrey Kamworor, Hyvin Jepkemoi ja Stephen Kiprotich.


title: Patrick Sang

text: "Lähde: IAAF"


title: Niilo Räisänen

text: Niilo Leonard Räisänen (3. toukokuuta 1912 Lumijoki) oli suomalainen pesäpalloilija, joka edusti 1930-luvulla Jyväskylän Kiriä.


title: Niilo Räisänen

text: SM-sarjassa "Nike" saavutti parhaimmillaan pronssia ja tuli valituksi Itä-Länsi-otteluun 1933, -34 ja -39 sekä vaihtopelaajaksi 1935.


title: Niilo Räisänen

text: Räisänen saavutti myös ammunnassa viidessä lajissa erikoismestariluokan ja syöksylaskussa SM-kilpailujen viidennen sijan.


title: Niilo Räisänen

text: Räisänen on toiminut myös SVUL:n Keski-Suomen piirin pesäpallovalmentajana, Jyväskylän suojeluskuntapiirin urheilu- ja poikatyönjjohtajana ja muutamia kertoja Itä-Länsi -ottelun valitsijamiehenä.


title: Fleshgod Apocalypse

text: Fleshgod Apocalypse on vuonna 2007 perustettu italialainen tekninen death metal -yhtye. Yhtyeen perusti Hour of Penance -yhtyeen laulaja Francesco Paoli. Yhtye on tunnettu nopeasta ja teknisestä soitosta, tenorilaulusta ja klassisen musiikin vaikutteista.


title: Lauri Ruohola

text: Lauri Vilhelm Ruohola (s. 27. helmikuuta 1899 Helsinki) oli suomalainen pesäpalloilija, joka edusti Helsingin Pallo-Tovereita.


title: Lauri Ruohola

text: SM-loppuottelussa Ruohola esiintyi kaksi kertaa saaden kummallakin kerralla tyytyä hopeaan. Suojeluskuntajärjestön mestaruutta hän oli voittamassa 1924. Aktiiviuransa jälkeen hän jatkoi tuomarina jakaen oikeutta mm. Itä–Länsi-ottelussa 1933. 1930-luvun lopulla hänet tunnettiin myös M-luokan keilaajana.


title: Lauri Ruohola

text: Ruoholalle on myönnetty Pesäpalloliiton kultainen ansiomerkki numero 24 ja Suomen Urheilun hopeinen ansioristi.


title: Tauno Luomi

text: Tauno Aleksanteri Luomi (8. helmikuuta 1911 Pielavesi – 27. huhtikuuta 1993) oli suomalainen pesäpalloilija.


title: Tauno Luomi

text: Riihimäen Pallonlyöjiä edustanut Luomi voitti Suomen mestaruuden 1933 ja valittiin Itä–Länsi-otteluun 1933–1937 viisi kertaa peräkkäin (1934 ja 1936 vaihtomieheksi).


title: Tauno Luomi

text: Luomi toimi myös Pesäpalloliiton toiminnanjohtajana.


title: Tauno Luomi

text: Luomi oli toimittamassa seuraavia teoksia:


title: Tauno Luomi

text: Tauno Luomelle myönnettiin SVUL:n ja PPL:n kultaiset ansiomerkit.


title: Gerald Patterson

text: Gerald Leighton Patterson (s. 17. joulukuuta 1895 Melbourne – 13. kesäkuuta 1967 Melbourne) oli australialainen tennispelaaja.


title: Gerald Patterson

text: Hän voitti Wimbledonin tennisturnauksen kaksinpelin vuosina 1919 ja 1922 ja sekanelinpelin vuonna 1920. Australian avointen kaksinpelin hän voitti vuonna 1927 ja nelinpelin vuosina 1914, 1922, 1925, 1926 ja 1927.


title: Gerald Patterson

text: Hänet valittiin International Tennis Hall of Fameen vuonna 1989.


title: Pentti Lainela

text: Pentti Johannes Lainela (24. marraskuuta 1914 Helsinki – 14. syyskuuta 1994) oli suomalainen pesäpalloilija ja Eduskunnan vahtimestari.


title: Pentti Lainela

text: "Pepe" Lainela voitti Nuorten suomenmestaruuden 1930 ja pelasi kaudesta 1931 lähtien yli kymmenen vuotta Pallo-Tovereiden edustusjoukkueessa, jossa 1931 saavutti SM-pronssia. Itä–Länsi-otteluun Lainela valittiin 1934 sekä vaihtopelaajaksi 1933..


title: Pentti Lainela

text: Lainela työskenteli Eduskunnassa 40 vuoden ajan, josta 20 vuotta vanhempana vahtimestarina ja kymmenen vuotta ylivahtimestarina. Hän jäi eläkkeelle vuonna 1977. Lainela toimi Eduskunnan urheilukerhon toiminnanjohtajana ja Suomen Olympiavoittajat ry:n rahastonhoitajana ja toiminnanjohtajana. Hänelle on myönnetty Suomen Urheilun hopeinen ansioristi.


title: Gone Postal

text: Gone Postal on vuonna 2007 perustettu islantilainen death metal -yhtye.


title: Mimesis (kirja)

text: Mimesis: todellisuudenkuvaus länsimaisessa kirjallisuudessa () on Erich Auerbachin vuosina 1942–1945 kirjoittama ja 1946 julkaistu tietokirja. Auerbach kirjoitti teoksen opettaessaan Istanbulissa, Turkissa, jonne hän pakeni menetettyään romaanisen filologian professuurinsa Marburgin yliopistossa kansallissosialistien takia vuonna 1935.


title: Mimesis (kirja)

text: "Mimesis" julkaistiin suomeksi vuonna 1992, ja Oili Suomisen käännös sai J. A. Hollon palkinnon.


title: Pungent Stench

text: Pungent Stench on vuonna 1988 perustettu itävaltalainen death metal -yhtye. Yhtye hajosi 2007 mutta kasasi taas rivinsä 2013.


title: Erich Auerbach

text: Erich Auerbach (9. marraskuuta 1892 Berliini – 13. lokakuuta 1957 Wallingford, Connecticut, Yhdysvallat) oli saksalainen filologi ja kirjallisuuskriitikko. Hänen tunnetuin teoksensa on "Mimesis", joka ilmestyi ensimmäisen kerran saksaksi vuonna 1946.


title: Erich Auerbach

text: Auerbach oli juutalainen. Hän sai klassisen saksalaisen filologian koulutuksen ja hänestä tuli, yhdessä Leo Spitzerin kanssa, yksi sen tunnetuimmista oppilaista. Ensimmäiseen maailmansodan jälkeen hän suoritti tohtorintutkinnon vuonna 1921 Greifswaldin yliopistossa (väitöskirja "Zur Technik der Frührenaissancenovelle in Italien und Frankreich").


title: Erich Auerbach

text: Vuonna 1929 Auerbach nimitettiin Marburgin yliopiston romaanisen filologian professoriksi. Hän tutki muun muassa Dantea. Kansallissosialismin nousun takia hän joutui jättämään virkansa 1935. Eläessään maanpakolaisena Turkissa hän hankki asunnon Istanbulista ja kirjoitti "Mimesiksen", jota yleisesti pidetään hänen suurtyönään.


title: Erich Auerbach

text: Auerbach muutti Yhdysvaltoihin 1947 ja opetti siellä Pennsylvanian osavaltionyliopistossa. Hänestä tuli romaanisen filologian professori Yalen yliopistoon vuonna 1950. Hän säilytti viran kuolemaansa 1957 asti.


title: Dogribin kieli

text: Dogribin kieli on koiran kylkiluiden puhuma athabasca-kieli Kanadan Luoteisterritorioissa. Kielellä oli vuoden 2001 arvion mukaan 2 110 puhujaa, joista 12% puhui sitä ainoana kielenään. Kielellä on yksi murre, "Detah-Ndilo", joka on kehittynyt koiran kylkiluihin sulautuneiden keltaveisten kielestä. Kieli on edelleen arkipäivän käytössä ja sitä opetetaan sen puhuma-alueella peruskouluissa. Kieltä kirjoitetaan latinalaisilla aakkosilla.


title: Buddy Hackett

text: Buddy Hackett (oik. Leonard Hacker, 31. elokuuta 1924 New York, New York – 29. heinäkuuta 2003) oli yhdysvaltalainen näyttelijä ja koomikko.


title: Buddy Hackett

text: Hackett aloitti stand up -koomikkona. Hän sai 1953 elokuvasopimuksen Universal Picturesin kanssa. Elokuvissa Hackett oli aktiivisimmillaan 1958–1968. Tuona aikana hän näytteli muun muassa elokuvissa "Musiikkimies" (1962) ja "Mieletön, mieletön maailma" (1963). Broadwaylla Hackett näytteli muun muassa komediassa "Lunatics and Lovers" 1950-luvulla. Ääninäyttelijänä hän oli muun muassa Disney-animaatiossa Pieni merenneito ja sen jatko-osassa . Hackett on saanut tähden Hollywood Walk of Famelle.


title: Disembowelment

text: Disembowelment oli australialainen heavy metal -yhtye.


title: Wojciech H. Zurek

text: Wojciech H. Zurek (s. 1951) on amerikanpuolalainen fyysikko, joka toimii Yhdysvalloissa Los Alamos National Labaratoryssa. Hän on kvanttiteorian johtava auktoriteetti, etenkin dekoherenssin. Hänen työstään on myös paljon potentiaalista hyötyä kvanttilaskennan piirissä.


title: Wojciech H. Zurek

text: Zurek suoritti maisterin tutkinnon Krakovassa Puolassa 1974 ja väitteli tohtoriksi William C. Schieven ohjauksessa Texasin yliopistosta Austinissa 1979. Hän tutkii dekoherenssia, klassista- ja kvantti-informaatiota, statistisen- ja kvanttifysiikan perusteita sekä astrofysiikkaa.


title: Transcendence Into the Peripheral

text: Transcendence Into the Peripheral on Disembowelmentin ensimmäinen ja ainoaksi jäänyt studioalbumi, joka julkaistiin 28. syyskuuta 1993.


title: Transcendence Into the Peripheral

text: Kaikki kappaleet säveltänyt ja sanoittanut Renato Gallina.


title: Neptunea antiqua

text: Neptunea antiqua on kuningaskotiloiden heimoon kuuluva suuri kapeakielikotilo, joka elää Koillis-Atlantissa.


title: Neptunea antiqua

text: "N. antiqua" on keskimäärin 20 senttimetriä pitkä ja 5 senttimetriä leveä; suurimmat löydetyt yksilöt ovat olleet kaksi kertaa tätä suurempia. Sillä on pitkä ja terävähuippuinen kuori, jonka väri on yleensä kellertävä ja vivahtaa joskus punaiseen. Kuoressa on seitsemän pulleaa kierrettä, joista ulommainen on 70–80 prosenttia koko kotilon korkeudesta. Kierteiden välissä on ohut sauma, jonka rinnalla kulkee kapea kohouma. Kuoren pinnalla on lukemattomia ohuita harjanteita ja kasvurenkaita ja sitä peittää ohut sarveiskerros, joka kuluu iän myötä pois.


title: Neptunea antiqua

text: "N. antiquan" silmät sijaitsevat pitkien ja kapeiden tuntosarvien tyvessä. Aktiivisilla yksilöillä hengitysputket eli sifonit eivät työnny kovin pitkälle ulos vaippaontelosta. Jalka on suuri ja sen takaosassa ja sivuilla voi olla pieniä ulokkeita. Naaraalla on lisäksi anturassaan limatiehyeitä. Jalkaan on kiinnittynyt soikea kalkkikansi, jolla kotilo voi peittää tiiviisti kuoren leveän suuaukon.


title: Neptunea antiqua

text: "N. antiquaa" esiintyy Koillis-Atlantissa laajalla vyöhykkeellä, joka ulottuu Biskajanlahdesta etelässä Arktikseen pohjoisessa.


title: Neptunea antiqua

text: "N. antiqua" elää pehmeällä merenpohjalla vuorovesivyöhykkeen alapuolella aina 1,2 kilometrin syvyyteen saakka.


title: Neptunea antiqua

text: "N. antiquan" sylkirauhasista erittyvä tetramiini on ihmiselle myrkyllistä ja vaikuttaa samaan tapaan kuin kurare. Eläin muistuttaa erehdyttävästi syötäväksi kelpaavaa kuningaskotiloa ja aiheuttaa Britanniassa silloin tällöin ruokamyrkytyksiä.


title: Luettelo elokuvista, joissa Godzilla esiintyy

text: Tämä on luettelo elokuvista, joissa Godzilla esiintyy.


title: Dave Garroway

text: Dave Garroway (13. heinäkuuta 1913 Schenectady, New York – 21. heinäkuuta 1982 Swarthmore, Pennsylvania) oli yhdysvaltalainen radio- ja televisiojuontaja. Hän oli NBC:n Today-ohjelman alkuperäinen isäntä, jota tehtävää hän hoiti tammikuusta 1952 toukokuuhun 1961.


title: Dave Garroway

text: Ennen "Todayta" Garroway oli ollut chicagolaisella WMAQ-radioasemalla, jonka jälkeen hän oli tehnyt "Garroway at Large" -televisio-ohjelmaa. Samanaikaisesti "Todayn" kanssa Garroway isännöi televisiossa "Wide, Wide Worldia" (1955–1958) ja radiossa "Monitoria". Myös "Garroway at Largea" tehtiin vielä yhden kauden ajan 1953–1954. "Todayn" päättymisen jälkeen Garroway esiintyi edelleen televisiossa eri ohjelmissa, mutta ei enää saavuttanut entistä suosiotaan Garroway teki itsemurhan 69-vuotiaan vuonna 1982. Hänellä on kaksi tähteä Hollywood Walk of Famella.


title: Zhu Jianhua

text: Zhu Jianhua (; s. 1. huhtikuuta 1963 Shanghai) on kiinalainen entinen yleisurheilija ja olympiamitalisti, joka kilpaili korkeushypyssä. Hän voitti pronssia sekä vuoden 1984 olympialaisissa että MM-kisoissa 1983. Zhu menestyi myös Aasian sisäisissä kilpailuissa, sillä hän voitti kaksi kultamitalia sekä Aasian kisoista että Aasian-mestaruuskilpailuissa. Hän paransi korkeushypyn maailmanennätystä kolmesti ja piti ennätystä hallussaan vuosina 1983–1985.


title: Musta monopoli

text: Musta monopoli on syyskuussa 1982 ilmestynyt, "Tamminiemen pesänjakajien" poliittista kohua jatkanut kirja, jonka kirjoitti Aarno ”Loka” Laitinen.


Luettelo vuoden 2010 yhdysvaltalaisista elokuvista.


title: American Radiator Building

text: American Radiator Building oli alun perin American Radiator -yrityksen pääkonttoriksi rakennettu toimistopilvenpiirtäjä, joka myöhemmin omistajan vaihdoksen myötä sai uuden nimen American Standard Building. Vuosien 1998–2001 aikana rakennus muunnettiin The Bryant Park -hotelliksi. Nimensä mukaisesti hotelli sijaitsee Bryant Park -puiston laidalla.


title: American Radiator Building

text: Vuonna 1924 valmistuneen rakennuksen suunnittelivat arkkitehdit Raymond Hood ja André Fouilhoux. Tyyliltään se on art deco -pilvenpiirtäjä, jossa on myös uusgotiikan piirteitä. Rakennuksen muoto perustuu arkkitehti Eliel Saarisen toiseksi tulleeseen toteutumattomaan kilpailuehdotukseen Chicago Tribune -lehden pääkonttorin suunnittelukilpailussa.


title: Daniel Morgan

text: Daniel Morgan (1736 Hunterdonin piirikunta, New Jersey, Yhdysvallat – 6. heinäkuuta 1802 Winchester, Virginia,Yhdysvallat) oli yhdysvaltalainen sotilas ja poliitikko, joka oli Yhdysvaltain edustajainhuoneen jäsen vuosina 1797–1799. Hän edusti tuolloin federalisteja. Sotilaana Morgan muistetaan erityisesti Cowpensin taistelun voittamisesta.


title: Daniel Morgan

text: Morgan taisteli Yhdysvaltain vapaussodassa siirtokuntien joukoissa. Vapaussodan alkaessa Morganista tehtiin virginialaisen kivääriyksikön kapteeni. Morgan osallistui kenraali Benedict Arnoldin johtamaan epäonnistuneeseen Québecin hyökkäykseen joulukuussa 1975, jossa hän jäi brittijoukkojen vangiksi. Morgan vapautettiin loppuvuodesta 1776 ja syyskuussa 1777 hän osallistui kenraali Horatio Gatesin joukoissa voitokkaisiin Saratogan taisteluihin.


title: Daniel Morgan

text: Vapaussodan aikana Morgan kärsi terveysongelmista ja erosi terveydellisten syiden vuoksi armeijasta vuonna 1779. Vallankumouksellisten kärsittyä murskatappion Camdenin taistelussa vuonna 1780 Morgan kuitenkin liittyi uudelleen kenraali Gatesin joukkoihin. Samalla Morganista tehtiin prikaatikenraali ja hänen komentoonsa annettiin oma armeijakunta. Prikaatikenraalina Morgan saavutti sotilasuransa suurimman voiton tammikuussa 1781, kun hän onnistui yllätyshyökkäyksen avulla lyömään eversti Banastre Tarletonin joukot Cowpensin taistelussa.


title: Daniel Morgan

text: Morgan osallistui sotatoimiin vielä kerran vapaussodan jälkeenkin, kun hän vuonna 1794 osallistui viskikapinan kukistamiseen komentamalla virginialaisia miliisijoukkoja.


title: Daniel Morgan

text: Morgan oli vuosina 1797-99 yhden kauden ajan Yhdysvaltain edustajanhuoneen jäsen. Edustajainhuoneessa ollessaan Morgan kuului federalistiseen puolueeseen.


title: Lähtölaskenta

text:
Lähtölaskenta on sekuntien, päivien tai muun aikayksikön takaperin laskemista. Sitä käytetään kun halutaan esittää aikaa, joka määrätyssä vaiheessa loppuu ja kertoo esim. tapahtuman käynnistymisestä tai takarajan päättymisestä.
Internetissä on paljon erilaisia ”lähtölaskenta-ajastimia”, jotka ovat itse säädettävissä ja helposti siirrettävissä verkkosivuille koodin (esim. BBCode) avulla. Tällaisia ajastimia käytetään muun muassa festivaalien ja televisiosarjaa esittävien sivuilla.


title: Lähtölaskenta

text: Usein ennen uutta vuotta ja uudenvuodenaattoa mm. jotkin nettisivut ja televisiokanavat näyttävät ajan uuteenvuoteen sekunnin tarkkuudella.


title: Lähtölaskenta

text: Raketin laukaisua suunniteltaessa on otettava huomioon kaikki mahdolliset tekijät, kuten sää. Myös tehtävän työn määrä vaikuttaa aikaan, jolloin laukaisu tapahtuu. Lisäksi tietyissä tilanteissa vaikuttaa päämäärän sijainti maapalloon verrattuna. Esimerkiksi kuuhun mentäessä täytyy ottaa huomioon kuun sijainti, jotta laukaisu tapahtuisi oikeaan aikaan.


title: Lähtölaskenta

text: Lähtölaskennan aikana:


title: TV Dinners

text: ”TV Dinners” on ZZ Topin kappale vuodelta 1983. Se julkaistiin albumilla "Eliminator" kahdeksantena kappaleena ja myös singlenä. Kappale kertoo humoristisesti valmisaterioista.


title: TV Dinners

text: Kappaleen singlejulkaisu saavutti listasijoituksen Mainstream Rock -listalla. Singlen b-puolena toimi muun muassa jo "Degüellolla" julkaistu ”Cheap Sunglasses”. Kappaleesta on tehty myös musiikkivideo, jossa yhtye esiintyy televisiossa, tosin Dusty Hill ei käytä normaaliin tapoihinsa kuuluvasti aurinkolasejaan ja soittaa Vox Continental -koskettimia.


title: Bartramia

text: Bartramia on tieteellinen sukunimi, joka voi tarkoittaa lintusukua tai kasvisukua.


title: Orust (saari)

text: Orust on 346 neliökilometriä laaja saari, joka sijaitsee Bohuslänissa Ruotsin länsirannikolla, noin 30 kilometriä Göteborgista pohjoiseen. Se on Ruotsin kolmanneksi suurin saari ja käsittää lähes 90 prosenttia Orustin kunnan pinta-alasta. Saarelta on siltayhteys mantereelle ja Tjörnin saarelle sekä lauttayhteys Kolhättanin kylään mantereella.


title: Orust (saari)

text: Saarella elää 15 000 ihmistä maaseudulla ja pienissä kylissä. Suurin kylistä on pohjoisrannikolla sijaitseva Henån, joka toimii saaren hallinnollisena keskuksena. Aikaisemmin asukkaat saivat elantonsa sillinkalastuksesta, mutta nykyään merkittävin elinkeino on veneenrakennus – peräti joka toinen ruotsalaisvalmisteinen vene on peräisin Orustista.


title: Siniharakka

text: Siniharakka ("Cyanopica cyanus") on harakoiden sukuinen varislintu. Se on sukunsa ainoa laji.


title: Siniharakka

text: Siniharakka on pitkäpyrstöinen ja melko hoikka, 31–35 cm pitkä lintu, josta pyrstöä 16–20 cm. Sen yleisväritys on harmahtava, päälaki on jyrkkärajaisesti musta, kurkku valkea ja siivet sekä pyrstö vaaleansinisiä.


title: Siniharakka

text: Euroopassa siniharakka elää Pyreneiden niemimaalla. Toinen populaatio elää puolestaan Kauko-Idässä ja levinneisyydessä on laaja tyhjä alue Euroopan ja Aasian välillä.


title: Siniharakka

text: Siniharakka elää pinja-, tammi-, saarni- ja oliivipuumetsiköissä. Pesii tammen ("Quercus") latvuksessa.


title: Angelus (runokokoelma)

text: Angelus on A. W. Yrjänän vuonna 2010 ilmestynyt viides runokokoelma. Angelus on latinaa ja tarkoittaa enkeliä. Se on myös keskeinen rukous katolisessa perinteessä. Kokoelma on jaettu neljään osaan, jotka ovat Invokaatio, Anagenesis, Toinen invokaatio ja Angelus. Molemmissa invokaatioissa on vain yksi runo. Kokoelma käsittelee nykypolitiikkaa sumerilaiskulttuurin kautta.


title: Querubín Moreno

text: Jose Querubín Moreno Moreno (s. 29. joulukuuta 1959) on kolumbialainen entinen yleisurheilija, joka kilpaili kävelyssä. Hän edusti seuratasolla BOY:ta. Moreno voitti Pan-Amerikan kisoissa kaksi ja Etelä-Amerikan-mestaruuskilpailuissa neljä mitalia. Hän osallistui olympialaisiin vuosina 1984 ja 1988. Moreno sijoittui 20 kilometrillä yhdeksänneksi Los Angelesin kisoissa 1984, mutta keskeytti samalla matkalla Soulissa 1988. Vuonna 1984 hän oli mukana myös 50 kilometrillä, mutta joutui keskeyttämään.


title: Querubín Moreno

text: Myös Querubínin veli Héctor oli olympiatason kävelijä.


title: Fiat CR.42

text: Fiat CR.42 "Falco" (”Haukka”) oli yksipaikkainen, kaksitasoinen, italialainen hävittäjälentokone, joka palveli toisessa maailmansodassa. Koneen pääkäyttäjän, Italian ilmavoimien lisäksi sitä käyttivät Belgian, Ruotsin ja Unkarin ilmavoimat.


title: Fiat CR.42

text: CR.42 perustui aikaisempaan CR.32:een, joka taas oli peräisin Fiat CR.30:stä. CR.32 oli ollut Espanjan sisällissodassa suuri menestys, joten Fiat alkoi kehittää uutta konetta. Koneen moottori oli ilmajäähdytteinen ahdettu Fiat A.74R1C.38 tähtimoottori. Koneen potkuri oli kolmilapainen Fiat-Hamilton Standard 3D.41-1. Runko rakennettiin duralumiinista ja teräksestä, siivet oli päällystetty kankaalla. Kone saavutti huippunopeuden 438 km/h ja nousuajan yksi minuutti ja 25 sekuntia tuhanteen metriin ja seitsemän minuuttia 20 sekuntia 7 000 metriin.


title: Fiat CR.42

text: Kone otettiin palvelukseen toukokuussa 1939. Italian maailmansotaan liittymiseen mennessä noin 300 konetta oli ehditty toimittaa. Kone taisteli brittien Gloster Gladiatoreja, ja myöhemmin Hawker Hurricaneja vastaan, joskus suurellakin menestyksellä.


title: Fiat CR.42

text: Maltalla koneet kohtasivat Hurricaneja ensimmäisen kerran 3. heinäkuuta 1940. Tuolloin eräs brittilentäjä ampui alas SM.79-pommittajan lähellä Kalafarnaa. Hän joutui Falcojen yllättämäksi, ja hänen koneensa vaurioitui pakkolaskukuntoon. Pian brittilentäjät huomasivat CR.42:n olevan vaarallinen ja ketterä vastus.


title: Fiat CR.42

text: Unkarin ilmavoimat tilasi 52 konetta vuonna 1938. Koneet saatiin vuoteen 1940 mennessä. Koneita tuhoutui palveluskäytössä 25, yksi vioittui korjauskelvottomaksi ja yksi tuhoutui maassa.


title: Fiat CR.42

text: Belgian ilmavoimat osti vuonna 1939 40 konetta hintaan 40 miljoonaa frangia. Ensimmäinen Fiat saapui 6. maaliskuuta 1940 (yksi kone tuhoutui laskeutumisonnettomuudessa). Saksan hyökättyä Belgiaan koneet joutuivat taistelemaan ylivoimaista Messerschmitt Bf 109 -kalustoa vastaan. Kaikkiaan Fiatit ampuivat alas kahdeksan Dornier Do 17:ää, neljä Messerschmittiä ja yhden Junkers Ju 52:n.


title: Fiat CR.42

text: Ruotsin ilmavoimat hankki 72 konetta vuosina 1940–1941. Ne oli varustettu 20 mm selkäpanssarilla ja suksilaskutelineellä. Niitä operoi yksikkö J11 aluksi Kiirunasta, myöhemmin Luulajasta. Koneet kärsivät monia onnettomuuksia, johtuen materiaalien huonosta laadusta.


title: Fiat CR.42

text: Yksi ruotsalaisten käyttämä koneyksilö on säilynyt, ja se on nykyään museoituna.


title: Where the Happy People Go

text: Where the Happy People Go on yhdysvaltalaisen The Trammps -yhtyeen huhtikuussa 1976 julkaistu kolmas albumi. Albumin nimikappale muodostui Yhdysvalloissa pieneksi hitiksi nousten Billboard Hot 100 -listan sijalle 27. Itse albumi pääsi Billboard 200 -listalla sijalle 50.


title: Port Hardy

text: Port Hardy on 3 822 asukkaan (2006) piirikunta Vancouverinsaaren pohjoisosassa, Brittiläisessä Kolumbiassa, Kanadassa. Port Hardy on Highway 19 -tien pohjoinen päätepiste, ja siellä sijaitsee BC Ferries -lauttayhtiön satama, josta on yhteydet pohjoisessa sijaitseviin Prince Rupertin kaupunkiin ja Kuningatar Charlotten saarilla sijaitsevaan Skidegaten satamaan.


title: Port Hardy

text: Port Hardy on nimetty HMS Victoryn kapteenin Sir Thomas Hardyn kunniaksi, joka oli paikalla kun Horatio Nelson menehtyi Trafalgarin taistelussa.


title: Port Hardy

text: Port Hardyn ystävyyskaupunki on Numata, Japanissa.


title: Port Hardy

text: Vuonna 1978 suoritetuissa arkeologisissa tutkimuksissa alueella todettiin olleen asutusta ainakin viimeisen 8000 vuoden ajan. Eurooppalaisten saavuttua vuonna 1835 alkuperäisasukkaat olivat lähes kokonaan kadonneet. Lähes ainoat todisteet heidän väkiluvusta alueella olivat heidän pidoistaan jälkeen jäänyt suunnattoman suuri simpukankuorikasa, joka oli yli 3 kilometriä pitkä, 800 metriä leveä ja 15 metriä korkea. Myöhemmin toisen maailmansodan aikana simpukankuoret käytettiin Port Hardyn lentoaseman rakennustöissä maantäytteeksi. Ensimmäiset alueelle asettuneet eurooppalaiset olivat vuonna 1904 Alec ja Sarah Lyon, jotka perustivat Hardy Bayn vastarannalle kauppapaikan ja postitoimiston. Alue oli kaukana muista asutuskeskuksista ja täten hyvin eristäytynyt. Vasta vuosien 1912–1914 aikana Port Hardyyn houkuteltiin suuremmissa määrin siirtolaisia, joille tosin uskoteltiin alueen soveltuvan maanviljelyyn. Lisäksi siellä väitettiin olevan jo rautatie ja viljasiiloja. Monet siirtolaisista, jotka kohtasivat aarnimetsät ja katteettomat lupaukset, kääntyivät takaisin ja perustivat maatilansa muualle. Huolimatta harhaanjohtavista lupauksista osa siirtolaisista asettui seudulle, ja vuonna 1914 kaksitoista perhettä oli perustanut tilansa ja rakentanut koulun, sahan, kirkon ja hotellin.


title: Port Hardy

text: Port Hardyn tärkeimmät työllistäjät ovat metsäteollisuus, turismi ja kalastus. Tulevaisuudessa öljyteollisuuden uskotaan nousevan tärkeimmäksi työllistäjäksi.


title: Port Hardy

text: Port Hardy sijaitsee kaukana muista asutuskeskuksista. Sen ympäristössä elää runsaasti erilaisia eläimiä, ja sitä ympäröi tiheät metsät. Alueen lajeihin kuuluvat muun muassa valkopäämerikotka, amerikanhiirihaukka, amerikanharmaahaikara, kurppa, miekkavalas, mustakarhu, puuma, kanadanhanhi, kuikka ja sinisorsa.


title: Port Hardy

text: Port Hardyn ilmasto on tyypillinen länsirannikon meri-ilmasto (Köppenin ilmastoluokitus Cfb), joka usein tuo alueelle lauhkeaa ja kosteaa ilmaa ympäri vuoden. Kesäkuukausina toukokuusta syyskuuhun ilmasto on kuivempi kuin talvella. Lämpötila on korkeimmillaan heinä-elokuussa noin seitsemästätoista astetta ja talvella harvoin laskee alle nollan. Vuoden keskilämpötila on noin kahdeksan astetta.


title: Rantakylä (Liminka)

text: Rantakylä on Limingan kunnassa sijaitseva kylä. Kylä sijaitsee noin 3,5 kilometriä kunnan keskustaajamasta länteen.


title: Rantakylä (Liminka)

text: Ensimmäiset tiedot Rantakylän asutuksesta on vuodelta 1548.


title: Rantakylä (Liminka)

text: Rantakylässä on virkistysalue, jossa voi harrastaa muun muassa ulkoilua, rantalentopalloa, uimista ja frisbeegolfia. Alueelta löytyy 6 kilometrin pituinen valaistu kuntorata ja talviaikana hiihtolatu.


title: Rantakylä (Liminka)

text: Kylästä löytyy oma peruskoulu "Rantakylän koulu", jossa annetaan opetus esiasteesta kuudenteen luokkaan. Oppilaita koulussa on noin 75.


title: Rantakylä (Liminka)

text: Rantakylässä on Limingan nykyinen hautausmaa (Rantakylän hautausmaa), joka on perustettu 1900-luvun alussa. Vanha hautausmaa sijaitsee Limingan kirkon vieressä. Hautausmaan yhteydessä on myös kappeli, joka on rakennettu vuonna 1961. Taidemaalari Vilho Lampi on haudattu uudelle hautausmaalle.


title: Rantakylä (Liminka)

text: Rantakylässä toimii yhteinen kyläyhdistys Virkkulan kylän kanssa.


title: Theo Janssen

text: Theo Janssen (s. 27. heinäkuuta 1981 Arnhem, Alankomaat) on alankomaalainen jalkapalloilija. Hän edustaa Eredivisiessä pelaavaa Ajaxia ja on pelipaikaltaan keskikenttäpelaaja. Vasenjalkainen Janssen tunnetaan erityisesti hyvänä vapaapotkujen antajana.


title: Theo Janssen

text: Janssen on Vitessen kasvatti. Ensiesiintymisensä edustusjoukkueessa hän teki 12. joulukuuta 1998. Kauden 2003–2004 hän pelasi lainalla belgialaisessa Genkissä. Vitesse-aikanaan häntä vaivasivat loukkaantumiset ja pelikiellot. Kesällä 2008 Janssen siirtyi Twenteen.


title: Theo Janssen

text: Marraskuussa 2009 Twente hyllytti Janssenin kahdeksi kuukaudeksin, kun hän jäi kiinni autolla ajamisesta alkoholin vaikutuksen alaisena. Tilanne johti onnettomuuteen, jossa Jansenin kyydissä ollut entinen ammattilaismaalivahti Kevin Moeliker joutui sairaalaan. Moeliker oli koomassa muutamia päiviä. Hän menetti onnettomuudessa toisen korvansa.


title: Theo Janssen

text: Janssen teki ensiesiintymisensä Alankomaiden maajoukkueessa elokuussa 2006 ottelussa Irlannin tasavaltaa vastaan.


title: Ukuranperä

text: Ukuranperä on Lumijoen kunnassa sijaitseva alue. Alue sijaitsee noin 2 kilometriä kunnan keskustaajamasta lounaaseen. Ukuranperällä sijaitsee muun muassa Lumijoen Urheilutalo, josta löytyy kokous-, ravintola- ja saunatilat.


title: Ukuranperä

text: Ukuranperän eteläosan ja Ylipään kylän rajamailta lähtee noin 7 kilometrin pituinen Lurutie-niminen tieyhteys, joka johtaa valtatielle 8 Siikajoen kunnanrajalle.


title: Ylipää (Lumijoki)

text: Ylipää on Lumijoen kunnassa sijaitseva kylä.


title: Ylipää (Lumijoki)

text: Kylä sijaitsee noin 9 kilometriä kunnan keskustaajamasta lounaaseen. Kylällä sijaitsee muun muassa vuonna 2001 avattu Eerikin Puttiikki-niminen liike, joka sijaitsee Ukuranperäntien ja valtatielle 8 johtavan Lurutien risteyksessä.


title: Ylipää (Lumijoki)

text: On esitetty väitteitä, että Sakari Topeliuksen Koivu ja tähti -kertomus pohjautuisi ylipääläisten lasten kokemuksiin.


title: Ylipää (Lumijoki)

text: Lumijoki lähtee Ylipään Lumijärvi-nimiseltä suoalueelta.


title: Lieksan lukio

text:
Lieksan lukio on Lieksassa toimiva lukio, jossa on noin 125 opiskelijaa. Opiskelijat tulevat pääosin Lieksan kaupungin alueelta.
Yläkoulun ja lukion rehtorina toimii Reetta-Leena Hiltunen. Rehtorin työpiste on yläkoulun rakennuksessa (Moisionkatu 15).
Apulaisrehtorina toimii Marjaliisa Puittinen. Apulaisrehtorin työpiste on lukiolla (Koulukatu 16).


title: Lieksan lukio

text: Lukiolaissa määritellyn tavoitteen mukaan lukion tehtävänä on antaa yleissivistävää, jatko-opintoihin valmentavaa ja ylioppilastutkintoon johtavaa koulutusta.


title: Lieksan lukio

text: Lieksan lukio osallistuu ISOverstas -hankkeeseen, jonka kautta on mm. mahdollista täydentää lukion omaa kurssitarjontaa. Lieksan lukiossa toimii musiikkilinja yhteistyössä Pielisen-Karjalan musiikkiopiston kanssa. Musiikkilinjan tarjoamia musiikin soveltavia kursseja suorittamalla voi painottaa lukio-opintojaan musiikkiin. Myös jääkiekkolinjan toiminta jatkuu yhteistyössä ammattiopiston kanssa. Kaksoistutkinnon suorittajat ovat opiskelleet Lieksan lukiossa ylioppilastutkintoon kuuluvien keskeisten aineiden kursseja. Vuosittain kaksoistutkinnon eli ammattiopiston tutkinnon ja ylioppilastutkinnon suorittaa Lieksassa muutama opiskelija. Lukio tekee yhteistyötä myös Lieksan kansalaisopiston kanssa.


title: Lieksan lukio

text: Edeltäjät:


title: Kaarlo Pajamo

text: Kaarlo Johannes Pajamo (ent. Böök) (17. helmikuuta 1908 Sortavala) oli suomalainen pesäpalloilija, joka edusti urallaan useita seuroja.


title: Kaarlo Pajamo

text: SM-sarjassa Kaarlo "Kilu" Pajamo pelasi 1931 Haminan Palloilijoissa ja 1934 Riihimäen Pallonlyöjissä. Itä-Länsi-ottelussa hän pelasi 1933 edustaessaan Sortavalan Palloseuraa, jota seuraa hän oli ollut perustaamassa. Vuosina 1930 ja -31 hän saavutti Armeijan mestaruuden Viipurin Rykmentin riveissä.


title: Kaarlo Pajamo

text: Vuodesta 1947 lähtien Pajamo edusti Lieksan Urheilijoita. Vuonna 1953 hän saavutti ikämiesten PPL:n mestaruuden Pankakosken Tehtaan Urheilijoiden joukkueessa.


title: Tjörn (saari)

text: Tjörn on 148 neliökilometriä laaja saari, joka sijaitsee Bohuslänissa Ruotsin länsirannikolla, Göteborgista pohjoiseen. Se on Ruotsin kuudenneksi suurin saari ja käsittää suurimman osan Tjörnin kunnan pinta-alasta.


title: Tjörn (saari)

text: Tjörnin väkiluku on talvella 15 000 ja kesällä peräti 45 000. Tärkein asutuskeskus on länsirannikolla sijaitseva Skärhamn, jossa elää noin 3 500 ihmistä. Merkittävimpiä työllistäjiä ovat laivanvarustamot ja kalastus. Saarelta on siltayhteys mantereelle sekä pohjoispuolella sijaitsevalle Orustin saarelle. Vuonna 1980 mantereelle johtavaan siltaan törmäsi pimeässä rahtialus, minkä seurauksena seitsemän autoa syöksyi sillalta mereen. Onnettomuudessa menehtyi kahdeksan ihmistä.


title: Hors d’œuvre

text: Käsitteellä hors d'œuvre (fr : ""työn ulkopuolella"") tarkoitetaan ranskalaisessa keittiössä yleensä kylmänä tarjoiltavaa alkupalaa tai pikkupurtavaa. Ranskassa ilmaisua käytetään myös laajemmin merkityksessä "lisä" tai "ylimääräinen". Ilmaisu on taipumaton. Erikoismerkin œ puuttuessa ilmaisu voidaan kirjoittaa myös hors d'oeuvre.


title: Hors d’œuvre

text: Suomessa ilmaisulla hors d'œuvre voidaan tarkoittaa voileipätarjotinta, mutta myös kokonaista voileipäpöytää. Suomalaisessa keittiöperinteessä merkitys voidaan rajoittaa myös ennen ateriaa tarjottaviin kylmiin tai lämpimiin pikkuruokiin.


title: Hors d’œuvre

text:
Ranskalaisen perinteen mukaisesti aterian yhteydessä tarjottavan hors d'œuvren tarkoituksena on saada ruokahalu kasvamaan tai sillata varsinaisen aterian tai pääruuan odotteluun kuluvaa aikaa. Tässä tarkoituksessa voidaan tarjota esimerkiksi pieni annos salaattia, kalaa, leikkeleitä, kinkkua tai juustoa sekä näiden yhdistelmiä. Tässä tarkoituksessa hors d'œuvre tarkoittaa samaa kuin entrée, suomeksi alkupala. Muissa kielissä tällaisia tarjottavia kutsutaan esimerkiksi nimillä antipasto, meze tai zakuski.
Erilaisia hors d'œuvre -annoksia voidaan tarjota myös aterian ulkopuolella tai sen sijaan tilaisuuksissa, jotka sijoittuvat varsinaisten aterioiden väliin. Tällaisia ovat esimerkiksi cocktailtilaisuudet, juhlavastaanotot tai julkistamistilaisuudet. Tarjottavat annokset ovat tällöin lähinnä suupalan kokoisia, ja ne valmistetaan syötäväksi ilman aterimia. Esimerkkeinä voisivat olla esimerkiksi eri tavoin höystetyt kananmunan puolikkaat, pienet voileivät, tuulihatut tai miniatyyrileivokset.


title: Solitaire (laiva)

text: Solitaire on maailman suurin putkenlaskualus. Alus on rakennettu Mitsubishi Heavy Industries -telakalla Hiroshimassa Japanissa "Trentwood"-nimellä alun perin kuivalastialukseksi. Nykyiselle omistajalle, sveitsiläiselle Allseas Groupille se on kuulunut vuodesta 1992, jonka jälkeen se on muutettu putkenlaskualukseksi.


title: Solitaire (laiva)

text: Aluksessa on kymmenen ruoripotkuria, joiden yhteinen teho on 55 megawattia.


title: Solitaire (laiva)

text: Alus on osallistunut muun muassa Pohjanmerellä sijaitsevan Europipe II ja Itämerellä kulkevan Nord Stream -maakaasuputken rakentamiseen.


title: Jaakko Luhtanen

text: Jaakko Luhtanen (1906 – 19. lokakuuta 1985) oli lahtelainen yritysjohtaja ja pesäpalloilija, joka on luokiteltu sadan merkittävimmän lahtelaisen joukkoon.


title: Jaakko Luhtanen

text: Jaakko Luhtanen siirtyi Luhta Oy:n johtotehtäviin 1936 ja vuonna 1944 hänestä tuli yrityksen toimitusjohtaja.


title: Jaakko Luhtanen

text: Pesäpallossa Luhtanen edusti Lahden Mailaveikkoja ja oli viisi kertaa voittamassa Suomen mestaruutta, ensimmäinen 1925 tuli vielä suojeluskunnan nimissä. Itä–Länsi-otteluun Luhtanen valittiin 1932 vaihtopelaajaksi. Kopparina pelannut Luhtanen oli seuransa parhaita etenijöitä.


title: Warhammer-universumi

text: Warhammer on englantilaisen Games Workshop -pelivalmistajan kehittämä miniatyyripohjainen sotastrategiapeli. Pelinappuloina käytetään pieniä muovisia tai metallisia miniatyyrejä, jotka myydään osina pakkauksissaan ja jotka täytyy koota ja maalata itse.


title: Warhammer-universumi

text: Mountains of Mourn sisaitsee Dark Landsien ja Kingdom of Indien välissä. Siellä asustaa Ogreja, Örkkejä, Goblineja ja Gnoblareita.


title: Warhammer-universumi

text: Athel Loren on metsä- tai salohaltioiden (englanniksi Wood Elves) ikivanha maaginen metsä, joka sijaitsee Empirista lounaaseen, Harmaiden vuorien (englanniksi Grey Mountains) alapuolella.


title: Warhammer-universumi

text: Lustria on sademetsä. Sitä kansoittaa yksi pelin armeijoista, liskomiehet (englanniksi Lizardmen). Lustria sijaitsee uuden maailman eteläosissa.


title: Warhammer-universumi

text: Ulthuan on saari, jota asuttavat suur- tai jalohaltiat (englanniksi High Elves). Ulthuan sijaitsee vanhan ja uuden maailman välissä.


title: Warhammer-universumi

text: Warhammer 40.000 on tulevaisuuteen, noin vuoteen 40 000 sijoittuva maailma. Vuonna 40 000 ihmiskunta on levittäytynyt koko galaksiin ja on sulkeutunut, muukalaiskammoinen keisarikulttiin nojaava dystopia. Ihmiskunta on galaksia dominoiva laji, mutta käy jatkuvaa sotaa galaksin muita lajeja vastaan. Ihmiskunta on teknologisesti taantunut ja menettänyt suurimman osan tieteellisestä tiedostaan, mutta kykenee edelleen käyttämään korkeateknologisia muinaisjäänteitä hyväkseen.


title: Warhammer-universumi

text: Tärkeä osa universumia ovat psyykkiset voimat ja ylivalonnopeudella matkustaminen warp-ulottuvuutta käyttäen. Ulottuvuuden ja reaaliavaruuden välisten ominaisuuksien sekoittaminen toisaalta mahdollistaa valoa nopeamman matkustamisen, pitkän matkan kommunikaation sekä todellisuuteen vaikuttavat psyykkiset voimat, mutta toisaalta kaoottinen ulottuvuus on myös vaarallinen siellä elävien olioiden (ns. demonit) takia, jotka pyrkivät tunkeutumaan reaaliavaruuteen.


title: Warhammer-universumi

text: Eye of Terror on suunnaton repeämä Warpin ja reaaliavaruuden välillä, joka syntyi Eldarien ajatusten kerräännyttyä yhteen paikkaa ja luoden Slaaneshin, jonka syntymässä vapautunut energia synnytti Eye of Terrorin. Se on kaaokseen kääntyneen avaruusjalkaväen pakopaikka ja sen lähistöllä sijaitsevat mm. Cadia ja Ulthwé.


title: Warhammer-universumi

text: Iyaden on eldarien craftworld. Se oli ennen yksi suurimmista ja vahvimmista craftorldeista, mutta oli tuhoutua ankarassa taistelussa tyranideja vastaan ja nykyisin sen armeija koostuu lähinnä Wraithguardeista sekä -lordeista. Iyadenin eldarien haarniskat ovat keltasinisiä. Iyadenin symboli on Asuryanin, joka on phoenix lordeista vanhin ja viisain, alttari.


title: Warhammer-universumi

text: Ulthwé on Eldarien Craftworld. Ulthwén armeijassa on lukuisia warlockkeja sekä farseereitä, ja se onkin tunnettu psyykkisten voimien käytöstä taistelussa. Ulthwéssa tämän sanotaan johtuvan siitä, että maailman on suojauduttava kaaoksen hyökkäyksiltä. Muissa craftworldeissa kuitenkin väitetään, että Ulthwén psyykkiset voimat ovat lähtöisin Eye of Terrorista, jonka läheisyydessä maailma sijaitsee. Ulthwé oli yksi eldar Craftworld -sääntökirjassa esitellyistä viidestä vaihtoehtoisesta eldar-armeijasta. Ulthwé Strike Force esiteltiin ensi kertaa Eye of Terror -sääntökirjassa. Ulthwé oli merkittävä osapuoli Abaddon the Despoilerin kolmannentoista ristiretken myllerryksissä. Ulthwén tunnus on Ishan silmä, joka kuvaa jumalatar Ishan eldarien vuoksi vuodattamia kyyneleitä. Ulthwén väri on musta, joka on eldarien väri surulle. Myös Ulthwén alukset ovat usein mustia.


title: Warhammer-universumi

text: Dark Elves on muinainen vastine Warhammer 40k -pelin Dark Eldareille. Dark Elves esitetään julmana kansana, jolla on yhtäläisyyksiä tosielämän natsi-Saksaan, kuten ajatus yli- ja ali-ihmisestä (luonnollisesti he näkevät haltiat herrakansana). Mustahaltiat vihaavat Ulthuanin jalohaltioita yli kaiken; katkeruus 4000 vuotta vanhasta sisällissodasta pitää kansoja yhä erillään, samoin kuin ideologiat: "Druchii" näkee sotimisen välttämättömänä keinona selviytyä, kun taas "Asur" on konservatiivisempi.


title: Warhammer-universumi

text: Naggarothissa korkein valta on Naggarondin istuimella, noitakuninkaalla, mutta käytännön valta jakautuu ylimystölle, lordeille ja ladyille. Kaupungeissa vanhimmilla ja suurimmilla suvuilla on jatkuva kilpailu hierarkkisesta asemasta, mutta avoimet yhteenotot ovat harvinaisia; sen sijaan salamurhat ja poliittiset vehkeilyt ovat yleisiä. Malekith on kuitenkin säilyttänyt kontrollinsa sukuihin ja uskoo, että tällainen toiminta karkaisee hänen johtajiaan.


title: Warhammer-universumi

text: Mustahaltiat käyttävät orjia raskaiden töiden tekemiseen. Mustien Arkki ryöstää orjat Vanhasta Maailmasta tai Ulthuanista. Hyökkäykset ovat salamannopeita ja tapahtuvat usein yöllä, joten uhriksi joutunut kylä ei ehdi kutsua apujoukkoja. "Druchii" katsoo, että orjat eivät ole käyttötarkoituksensa lisäksi juuri minkään arvoisia, joten olot tyrmissä ovat äärimmäisen epäinhimillisiä ja vartijat mustahaltioille ominaisen sadistisia. Orjien tehdessä työt mustahaltiat keskittyvät taistelutaitojensa kehittämiseen, ja tarpeen vaatiessa lähes kaikki kaupunkilaiset voivat vastata liikekannallepanoon valtakunnan armeijana.


title: Warhammer-universumi

text: Suurin osa mustahaltioista vannoo lojaaliutta Khainelle. Khaela Mensha Khaine on haltioiden kuoleman ja sodan jumala, toiselta nimeltään "hän, jonka kädet ovat veren tahrimat". Khaine on Morrin nuorempi veli ihmisten mytologiassa. Naggarothissa on kuusi temppeliä, yksi jokaisessa kaupungissa. Temppeleitä hoitavat noidat ("Witch Elves") ja ylemmät noitakuningattaret ("Hag Queens"). Olennainen osa kulttia ovat Khainelle toimitettavat uhrimenot. Uhrattavat ovat orjia - itse mustahaltiat ovat tavallisesti turvassa. Kultti on tunnettu lukemattomista salaisista taidoistaan ja voimallisista artefakteistaan, esimerkkinä kyky sitoa Khainen energiaa riimuilla esineisiin.


title: Warhammer-universumi

text: Naggarothin armeijat ovat huolella organisoituja eliittijoukkoja. "Druchii" luottaa strategian ja sotureiden taitojen ja koulutuksen voimaan, joten miehiä ei tuhlata voittamaan taisteluita massalla. He käyttävät hyödykseen kaikkia sodan elementtejä, kuten moraalia, nopeutta ja rotunsa maagiaan perustuvaa etulyöntiasemaa. Mustahaltiat eivät kuitenkaan ole kovin kestäviä, sillä haltioiden anatomia on suhteellisen kevyt.


title: Warhammer-universumi

text: Kautta aikojen kääpiöt ovat asuttaneet vuoria, pääsääntöisesti aluetta joka tunnetaan Maailmanselän vuoristona. Tuhansia vuosia sitten laji joka tunnettiin nimellä Muinaiset (eng. Old Ones) nopeutti joidenkin lajien evoluutiota, ja palvelijoiksi luodut Liskomiehet (eng. Lizardmen) hävittivät vähempiarvoisiksi katsotut lajit. Örkkejä ei kuitenkaan pystytty hävittämään toistuvista yrityksistä huolimatta. Muinaisten voiman lähteenä toimi kaksi valtavaa portaalia, yksi aivan etelässä ja toinen pohjoisessa. Portaalit syöksivät maailmaan ympäristöään mutatoivaa energiaa joka myöhempinä aikoina nimettäisiin magiaksi. Tämän mukana tulivat loputtomat ulvovat demonilegioonat ja niiden turmiolliset jumalat.


title: Warhammer-universumi

text:
Minne tahansa tuo energiavirta levisikään se teki kauheaa tuhoa. Ihmisistä tuli petoja tai pikemminkin jotain ihmisen ja pedon väliltä (näitä edustavat pelissä mm. Beastmenit ja Skavenit). Kääpiöille suotiin lahja vastustaa tuota yliluonnollista muutosta, ja se heijastuu hyvin vahvasti myös heidän luonteessaan jääräpäisyytenä, sillä kun kääpiö päättää asian on äärimmäisen vaikeaa ellei mahdotonta saada hänen päätään käännettyä. Sen sijaan että kääpiöt olisivat mutatoituneet kuten useimpien muiden lajien epäonniset yksilöt tai kuolleet kauhistuttavissa tuskissa, muutos tapahtui mielessä ruumiin sijaan. Nämä epäonniset kääpiöt asuivat pääosin pohjoisilla alueilla ja tulevaisuudessa heidät tultaisiin tuntemaan Kaaoskääpiöinä. (Chaos Dwarfs)
Kääpiösepät oppivat valjastamaan mystisen energian riimujen avulla ja estivät sitä aiheuttamasta enempää vahinkoa. Näin luotiin kääpiölegendojen mahtavimmat aseet.


title: Warhammer-universumi

text:
Kääpiöt ovat vuosituhansien aikana kehittäneet takomisen jaloa taidetta, ja he ovat yksi teknisesti kehittyneimmistä lajeista vanhassa maailmassa. Kääpiön tunnistaa helposti tukevahkon ruumiinrakenteensa, lyhyen pituutensa ja pitkän partansa ansiosta.
Ympäri maailmaa kääpiöt jakavat himon kultaan, kääpiökielessä on kirjaimellisesti satoja ilmaisuja kullalle. Kaikki kääpiöt kuuluvat johonkin klaaniin ja kullakin klaanilla on oma historiansa joka on kaiverrettu klaanin asumuksen kattoa tukeviin valtaviin pylväisiin.


title: Warhammer-universumi

text: Nehekharan aavikolla asuvat Hautakuninkaat ("Tomb Kings") on yksi armeijoista. Hautakuninkaiden uskollisimmat papit ovat saavuttaneet ikuisen elämän eivätkä koskaan kuole luonnollisesti. He nostattavat loitsuillaan kuninkaat, prinssit ja epäkuolleet luurankolegioonansa uudelleen taistelemaan. Hautakuninkaat johdattavat luurankonsa, pappinsa, sekä muut pappien luomukset kohti haudanryöstäjiä. He yrittävät myös valloittaa takaisin Nehekharan menetetyt maat.


title: Warhammer-universumi

text:
Kerran Khemri oli mahtavin ihmisten valtakunnista. Alcadizaar valloittaja oli yksi mahtavimmista sen hallitsijoista. Sitten Pappiskuningas Nagash, ilkeä ja voimakas velho, aikoi koota suurimman armeijan, jota maa päällään kantaa. Hän herätti kuolleiden armeijan, jolla hän aikoi valloittaa koko maailman. Mutta Alcadizaar oli huomannut Nagashin mahdin ja oli koonnut armeijan, jolla hän kukisti Nagashin joukot. Nagash joutui pakenemaan. Niin suuri oli Nagashin katkeruus, että hän halusi mieluummin tappaa kaiken elollisen Nehekharasta kuin nähdä jonkun muun hallitsevan sitä.
Nagashin epäkuolleiden jälleen hyökätessä Nehekharaan hänen onnistui vangita Alcadizaar Nagashin linnoituksen tyrmiin. Nagash aloitti mahtavimman ja kauheimman loitsun minkä hän oli ikinä tehnyt. Taivas alkoi pimetä ja maa täristä. Kun hänen loitsunsa oli valmis, suuri voima-aalto lähti velhon kehosta pyyhkien koko Nehekharan alleen. Kun aalto saavutti elollisen olennon tämä kuoli ja vain luut jäivät jäljelle. Alcadizaar, Nehekharan viimeinen elävä kuningas oli mystisesti onnistunut pakenemaan vankilastaan ja astui miekka kädessään Nagashin valtaistuinsaliin. Pitkän taistelun jälkeen Nagash sai surmansa Nehekharan viimeisen kuninkaan miekasta. Papit, jotka olivat ainoat liikkuvat asiat Nehekharan kaupungeissa, herättivät jo kauan sitten kuolleet kuninkaat levostaan. Kuninkaat käskivät pappien herättää legioonansa. Taistelut kuninkaiden kesken loppuivat kaksi päivää ennen Settran, ensimmäisen ja mahtavimman Khemrin hallitsijan herättämistä. Ja niin Khemristä tuli Kuolleiden Maa.


title: Warhammer-universumi

text: Wood Elves eli metsä- tai salohaltiat on yksi armeijoista.


title: Warhammer-universumi

text: Noin 1000 vuotta ennen Imperiumia Ulthuanin haltiat alkoivat levittäytyä Vanhaan Maailmaan ("The Old World") ja perustivat sinne monia siirtokuntia, kuten Elthin Arvarin. He löysivät Harmaavuorten ("The Grey Mountains") juurilta salaperäisen metsän, johon kulkijat katosivat jälkiä jättämättä. Metsä sai nimekseen Athel Loren.


title: Warhammer-universumi

text: Vuonna -1997 syttyi "parran sotana" tunnettu yhteenottojen sarja "Asurin" ja kääpiökuninkaiden välillä. Elthin Arvar toimi Ulthuanin armeijoiden välittäjänä, mutta osa Athel Lorenin lähimailla asuvista haltioista kieltäytyi osallistumasta sotaan; uudet sukupolvet alkoivat jo vieraantua esi-isiensä aikaisesta yhtenäisyydestä. Lopulta Caledor II sai surmansa kaksintaistelussa kääpiökuningas Gotrekia vastaan. Vuonna -1589 uusi kuningas, Caradryel, käski joukkojensa vetäytyä Vanhasta Maailmasta, sillä Naggaroth oli avannut Ulthuaniin länsirintaman. Athel Lorenin haltiat eivät kuitenkaan vastanneet kutsuun ja julistautuivat itsenäisiksi Ulthuanista. He saivat nimen "Asrai" (jalohaltiat "Asur" ja mustahaltiat "Druchii"), joka on sekä yksikössä että monikossa.


title: Warhammer-universumi

text: Athel Loren oli aina ollut koti muinaisille metsänhengille, jotka olivat vahvimmillaan kaikkina vuodenaikoina paitsi talvisin; juuri silloin kääpiöt hyökkäsivät raaka-aineiden, kuten polttopuun toivossa. "Asrai" kuitenkin liittyi ensimmäistä kertaa Athel Lorenin puolelle, ja kääpiöiden joukot motitettiin verisesti. Haltiat yhdistivät nopeutensa ja taitonsa jousiammunnassa metsien tarjoamaan suojaan. Kiitokseksi Athel Loren tarjosi "Asraille" kodin, ja haltiat ja metsät alkoivat elää tasapainoisessa symbioosissa. Karaz-Zanin taistelussa kääpiöt ajettiin lopullisesti Athel Lorenista.


title: Warhammer-universumi

text: Vuonna -1125 vihernahat eli örkit ja hiidet hyökkäsivät Athel Loreniin. Tällä kertaa ylivoima oli liian suuri, ja "Asrain" keskuudessa tästä ajasta puhutaan "surun talvena" ("The Winter of Woe"). Silloin Kurnous, metsästyksen jumala, päätti pelastaa metsät örkkien kirveiltä ja inkarnoitui maan päälle Orionina. Jumalansa rinnalla haltiat ja metsänhenget surmasivat joka ikisen vihernahan. Siitä lähtien salohaltiat, joilla ei Ulthuanista irtauduttuaan ollut enää selvää johtajaa, alkoivat pitää Orionia kuninkaanaan ja tämän vaimoa, Arielia, Ishan avataraa, kuningattarenaan.


title: Warhammer-universumi

text: Viimeiset 3000 vuotta salohaltiat ovat eläneet Athel Lorenissa ulkomaailman konflikteja vältellen, mutta aina tarpeen vaatiessa puolustaneet metsiään tunkeutujilta, kuten Morghurin alias Cyanathairin petomiehiltä. Ainoastaan talvisin, kun Orionin "villin metsästyksen" aika koittaa, salohaltiat hyökkäilevät läheisiin Bretonnian kyliin jumalansa Kurnouksen kunniaksi Athel Lorenin pelastamisesta.


title: Warhammer-universumi

text: Chaos Space Marines on armeija. He ovat Space Marinesin pahoja serkkuja. Aikoinaan demonisten voimien turmelemat avaruusmariinit kääntyivät ystäviään sekä Keisaria vastaan ja palvovat nyt kauttaaltaan pahoja kaaosjumalia. Kaaosmariinit vannoivat vihaavansa Space Marineita ja saattavansa koko tunnetun universumin kaaoksen jumalien haltuun. Jumalia on neljä: Khrone, Slaanesh, Nurgle ja Tzeentch. Chaos Space Marines käyttävää usein melko samanlaista kalustoa kuin Space Marinet, mutta taistelussa he voivat myös manata avukseen hurjia demoneita ja muita kaaoksen kauhuja.


title: Warhammer-universumi

text:
Chaos Space Marines syntyi, kun keisarin oikea käsi Horus päätti asettua johtajaansa vastaan. Jotkut Space Marine-legioonat seurasivat Horusta ja kahden osapuolen välille syttyi sisällissota, joka tunnetaan Horus Heresynä. Heresy päättyi, kun hävityn taistelun jälkeen Horus huijasi keisarin alukseensa. Horus tappoi Blood Angels-jaoston perustajan Sanguinuksen ja kävi kovan taistelun keisariakin vastaan, mutta hävisi lopulta.
Seuranneesta Chaos mariinien joukkopaosta on kerrotu vain että pölypilvi ei laskeutunut moneen päivään.
Horuksen paikan entisen Luna Wolves-jaoston, silloinen Sons of Horus, johtajana otti Horuksen klooniksikin epäilty Abaddon the Despoiler, joka muutti jaoston nimen Black Legioniksi. Abaddon aloitti niin sanotut mustat ristiretket galaksin muita rotuja vastaan ja ne jatkuvat edelleen. Niistä viimeisin, kolmastoista, kohdistui Cadiaan.
Kaaosmarinet ovat sotineet myös toisiaan vastaan. Tästä esimerkki on sota Noise Marinejen ja World Eatersien välillä. Sota on tunnettu World Eatersien Khârnin petturuudesta. Tämä ei sallinut joukkojensa levätä ja tappoi säälimättä joukon omiaan, jotka pitivät taukoa.


title: Warhammer-universumi

text: Daemonhunters on ihmisen imperiumin inkvisition armeija. Daemonhuterit metsästävät nimensä mukaa demoneita, mikä käytännössä tarkoittaa, että armeija saa tiettyjä bonuksia demoneja vastaan taisteltaessa. Daemonhunterit käyttävät paljon Grey Knights Space Marine-jaoston sotureita.


title: Warhammer-universumi

text: Dark Eldarit ovat eldareiden pahoja, syrjäytyneitä "serkkuja", jotka irrottautuivat eldareista Eye of Terrorin syntymän aikaan. Nyt he ovat sadistinen rosvokansa, joka on tunnettu nopeista hyökkäyksistään ja Slaaneshin, neljännen kaaoksen jumalan, palvonnastaan. He ottavat useita orjia, kiduttaakseen ja aiheuttaakseen suurta kipua ja tuskaa. Dark Eldarit nauttivat aiheuttamistaan kivunhuudoista ja tällä koittavat "maksaa velkansa" itse synnyttämälleen Slaaneshille, kaaoksen jumalalle.


title: Warhammer-universumi

text: Eldar on scifi-versio perinteisistä haltioista. Muinaisten, sukupuuttoa lähestyvien eldareiden motiivit saattavat olla hämäriä ja osa jotain suurempaa suunnitelmaa. Ylivertaisen poimuteknologiansa ansiosta he ovat äärimmäisen kehittynyt rotu. He hallitsivat muinoin koko maailmankaikkeutta, mutta nykyisin vähälukuisina ja heikentyneinä elävät mystisissä craftworldeissaan yrittäen selviytyä muiden ohella.


title: Warhammer-universumi

text: Eldarit ovat Muinaisten ("Old Ones") luoma rotu, jotka luotiin alun perin auttaman Muinaisia taistelussa necroneita vastaan. Necroneiden vaivuttua uneen ja Muinaisten kuoltua sukupuuttoon eldareilla oli käsissään mahtava imperiumi, mutta ei tarvetta taistella sen puolesta, joten he alkoivat kuluttaa aikaansa vain tyydyttäen maallisia halujaan. Heidän ajatuksensa kerääntyivät Warpiin ja synnyttivät neljännen kaaosjumalan, Slaaneshin. Slaaneshin syntymässä vapautui paljon energiaa ja se repäisi pysyvän, Eye of Terrorina tunnetun, aukon reaaliavaruuden ja Warpin välille. Eye of Terror imaisi Warpiin lähes koko eldarimperiumin ja he jäivät eläämään vähälukuisina craftworldeihin, valtaville keinotekoisille planeetoille, joiden rakentajat olivat ennakoineet kansan tuhon. Eldarit tuntevat tapahtuman lankeemuksena (the Fall), sillä Slaaneshin syntyessä osa eldareista kääntyi palvomaan häntä. Tästä joukosta muodostuivat Dark Eldarit. Myöhemmin teknisesti kehittynyt rotu on kohdannut useita tragedioita. Syntyvyys on muun muassa pudonnut kuolleisuutta pienemmäksi eli eldarit ovat kuolemassa sukupuuttoon. Selvitäkseen he ovat keksineet tavan vangita kuolleen soturin sielu harniskaan, jolloin syntyy wraithguard tai -lordi. Nykyisin lähes koko Iyaden craftworldin väestö koostuu näistä epäkuolleista, sillä se joutui vastakkain valtavan tyranidiarmeijan kanssa invaasiossa, joka oli maksaa kokonaisen maailman.


title: Warhammer-universumi

text: Eldarit ovat ainoa rotu galaksissa jonka kanssa ihmiset ovat kyenneet liittoutumaan, tosin nämä liitot ovat usein lyhytkestoisia, kestävät yleensä vain niin kauan kuin yhteinen vihollinen, yleensä Chaos, on lyöty. Liitot ovat yleisiä erityisesti Craftworld Ulthwen kanssa. Useimmat ihmiset eivät kuitenkaan näe eroja eri Craftworldien tai edes Craftworldien ulkopuolisten Eldarien välillä vaan näkevät kaikki Eldarit yhtenä kokonaisuutena. Vaikka monissa tapauksissa ihmiset ja Eldarit ovat vihollisia, erityisesti jos kyseessä on Craftworld Biel-Tan, on rotujen välillä pientä arvostusta, etenkin Eldareja tarkkaan tutkineet papit ja inkvisaattorit arvostavat Eldareja.


title: Warhammer-universumi

text: Imperial Guard eli "Astra Militarum" koostuu tavallisista ihmisistä, ja sen sodankäyntitavat ja organisaatio vastaavat nykyajan armeijaa. Se luottaa taistelussa miesylivoimaan ja vahvoihin panssarivaunuihinsa. Määrä korvaa laadun, sillä miljardit ihmissotilaat ympäri Linnunrataa taistelevat aina viimeiseen mieheen turvatakseen ihmiskunnan säilymisen.


title: Warhammer-universumi

text: Ihmisten Imperiumi valloitti lähes koko galaksin 31. vuosituhannella. Galaksissa oli aluksi lievää kapinointia mutta vuosisatojen kuluessa valloitetut planeetat kansoitettiin ihmisillä jotka lopulta unohtivat planeetan alkuperän ja kulttuurin. Ihmiskunnan mahti kasvoi kasvamistaan. Huolimatta mahtavasta voimastaan Ihmisen Imperiumi joutui pian taistelemaan olemassaolostaan, kun muukalaiset kaikkialta galaksista alkoivat hyökätä Imperiumiin. 41. vuosituhat tulisi olemaan sotaisin kaikista ja kaikki lajit koittavat selviytyä siitä voittajina.


title: Warhammer-universumi

text: Tavalliset sotilaat ovat heikkoja, mutta lukumäärältään vahvoja kaartilaisia, joista tyypillinen armeija pääosin koostuu. Eliittijalkaväki koostuu isoista ja tyhmistä Ogryneista, kovista veteraaneista ja karaistuneista Kasrkineista. Tankkeja Kaartilla on useantyyppisiä. Pitkänmatkan tykistönä toimivat Basilisk, Medusa, Manticore tai vastaava ajoneuvo, joukkojenkuljetuksesta vastaa Chimera ja nopean tiedustelun suorittaa Sentinel-kävelijä. Yleisin tankki on Leman Russ eri muunnoksineen. Lisäksi erikoishahmoja on useita: komissaareja, upseereja ja psyykereitä.


title: Warhammer-universumi

text: Pohjimmiltaan pahat C'tan jumalolennot loivat Necronit eläviksi metalliluurangoiksi, jotka ovat erittäin allergisia warpille. Necronien tehtävänä on puhdistaa galaksi Muinaisten ("Old Ones") luomista lajeista jonka jälkeen he palaavat katakombimaailmoihinsa nukkumaan useiksi miljooniksi vuosiksi. Necronit olivat alun perin "Necrontyr" -niminen rotu joka oli kirottu lyhyellä ja kivuliaalla elämällä. Necrontyrit olivat yksi ensimmäisistä tietoisuuden saavuttaneista olennoista, ja he kehittivät omalaatuisen sekä hyvin edistyneen avaruusmatkailu- ja aseteknologian. Lopulta Necrontyrit löysivät Muinaiset ("Old Ones"), ensimmäisen rodun koko galaksissa. Necrontyrit olivat luonteeltaan kärsimättömiä, lyhytikäisiä ja ahdasmielisiä, kun taas Muinaiset lähes kuolemattomia ja erittäin kärsivällisiä sekä ymmärtäväisiä. Kateudessaan Necrontyrit julistivat hätäisen sodan Muinaisia vastaan, joka koitui lopulta kummankin osapuolen turmioksi.


title: Warhammer-universumi

text: Muinaiset olivat luonnostaan psyykkisesti niin voimakkaita, että he pystyivät lyömään Necrontyrien kehittyneemmän asetekniikan heti kättelyssä. He olivat myös "webway"-teknologian kehittäjiä (taito joka siirtyi myöhemmin Eldareille), mikä mahdollisti viiveettömän matkailun universumin halki. Necrontyrien imperiumi jäi kuitenkin pian alakynteen ja heidät tuhottiin lähes sukupuuton partaalle. Tutkiessaan ensimmäisen kotiplaneettansa tähteä Necrontyrit huomasivat sen tappavassa säteilyvoimassa jotain jumalallista. Säteily oli syy Necrontyrien lyhyeen elämään, ja kävi ilmi että se oli lähtöisin C'tan nimisistä olennoista (jotka Necrontyrit nimesivät "Tähtien jumaliksi"). Necrontyrit saivat olentoihin yhteyden ja alkoivat palvoa näitä jumalinaan. Ensimmäinen C'tan oli "Nightbringer", yöntuoja (eldareiden kielessä "Kaelis Ra"). Necrontyrit kehittivät voimakkaan elävän luurangon elävästä metallista (josta myöhemmin tuli perusta Necroneiden olemassaololle) johon Nightbringer asettui.


title: Warhammer-universumi

text: Nightbringer lupasi auttaa Necrontyrejä sodassa Muinaisia vastaan, muttei samasta syystä kuin Necrontyrit luulivat. C'tanit nimittäin elivät muista olennoista imetystä elinvoimasta, jota Muinaisissa taas oli moninkertaisesti enemmän kuin heikoissa Necrontyreissä. Voiton hetkellä sota kääntyi Muinaisia vastaan, ja he kehittivät epätoivoisina uusia rotuja (Eldarit, Ihmiset ja Örkit) taisteluvoimakseen. Siirto tuli liian myöhään, sillä toinen C'tan; Deceiver ("pettäjä") lupasi Necrontyreille ikuisen elämän ja rajattomat voimat. Heikkoudesta ikänsä kärsineet Necrontyrit ottivat sokeasti vastaan voiman jota heille luvattiin, ja Deciever siirsi heidän tietoisuutensa elävästä necrodermis-metallista rakennettuihin luurankoihin; mahtaviin taistelukoneisiin. Siirrossa Necrontyrit menettivät kaiken inhimillisyytensä ja heistä tuli tahdottomia C'tanien orjia; Necroneita.


title: Warhammer-universumi

text: Muinaiset tuhottiin sukupuuttoon, mutta samalla hetkellä Eldareiden sodanjumala Khaine asettui Nightbringeriä vastaan. Titaanisessa taistelussa Khaine onnistui tuhoamaan Nightbringerin panssaroidun olemuksen. Nightbringerin sielu jäi vahingoittumattomaksi panssarin ansiosta, ja C'tan pakeni räjäyttäen itsensä tuhansiksi tähdenkappaleiksi. Tämän jälkeen Universumiin levisi joukko "enslaver"-nimisiä olentoja, jotka alkoivat harventaa galaksin elollisuutta. Tämän johdosta necronit asettuivat lepoon ympäri galaksia, herätäkseen ikuisuuksien päästä kunnes menetetty elämä olisi kasvanut takaisin; jolloin C'tanit voisi taas ruokkia elävien sieluilla. 60 miljoonan vuoden jälkeen tämä on käynyt toteen.


title: Warhammer-universumi

text: Space Marines ovat Keisarin nyrkki, joukko valiosotilaita jotka on geneettisesti muunneltu lähes täydellisiksi ja pelottomiksi yli-ihmisiksi. Lukuisten geenimuunnoksien, taistelukykyä ja kestävyyttä parantavien implanttien ja leikkausten jälkeen avaruusmariinit puetaan kestävään, koko vartalon peittävään metalliseen voimahaarniskaan. Vähälukuisia, mutta sitäkin tehokkaampia Space Marineita käytetään vain äärimmäisen vaativissa tapauksissa. Nämä taistelijamunkit ovat jakautuneet useiksi eri alalahkoiksi.


title: Warhammer-universumi

text: Space Marinesin perussotilaat ovat melko kestäviä, ja sopivan hyviä lähes kaikessa. Eliittisotureiden puolelta löytyy vahvoja Terminaattoreita, jotka ovat hitaita mutta iskevät sitäkin lujempaa. Nopeisiin ja taktisiin hyökkäyksiin Space Marineilla on lentorepuilla varustettuja Assault Marineja ja nopeita moottoripyöriä. Tankkiosastollakaan ei ole yksiköistä puutetta: Tykistönä toimii tappava Whirlwind, joukkojen kuljetusaluksena nopea Rhino ja perustankkina Predator sekä suuri Land Raider. Lisäksi Marinet ovat kuuluisia Dreadnoughteistaan, jotka ovat eräänlaisia suuria mechoja, joita ohjaa taistelussa vakavasti haavoittuneen tai kaatuneen soturin rippeet.


title: Warhammer-universumi

text: Witch Hunterit ovat Space Marineiden äärimmäisen erikoistunut alajaosto, jolla on niin paljon yksiköitä että se erotettiin omaksi armeijakseen. Witch huntereita ei kuitenkaan ole geneettisesti muokattu niin kuin space marineja, koska muokkaukset sopivat vain miespuoliselle eli he ovat käytännössä tavallisia ihmisiä. Armeija koostuu melkein kokonaan fanaattisista naisista, jotka ovat erikoistuneet noitien ja psyykkereiden metsästämiseen. Harrastajapiireissä lasketaan usein hyväntuulista leikkiä näistä naisvoimaisista ja liekinheittimiin mieltyneistä sotureista.


title: Warhammer-universumi

text: Daemonhunterit ovat niin ikään Space Marineiden alalahko, jotka ovat erikoistuneet erityisesti kaaoksen demonien ja muiden ilkeiden otusten teurastamiseen. He manaavat pahojen voimien vastaisia loitsuja, joiden avulla he saavat lisäbonuksia demoniyksiköitä vastaan taistellessa.


title: Warhammer-universumi

text: Tau Empire on hyvin nuori muukalaisrotu. Tämän lajin inspiraation lähde on anime. Taut uskovat, että on heidän aikansa nousta ja saada kaikki rodut liittymään Suureen Hyvään (engl. Greater Good). Tau on rauhanomainen ja turvautuu vasta viimeiseksi taisteluun. Tau Empire on käynyt suuria sotia muun muassa ihmisiä, örkkejä ja Tyranideja vastaan. Taun teknologia on kehittynyttä, ja on jo nyt ihmisiä korkeammalla tasolla. Tau Empireä johtavat salaperäiset Etherealit. Tau on koko pelin kaukotaistelu painotteisin armeija.


title: Warhammer-universumi

text: Tyranidit ovat galaksin ulkopuolelta tulevia verenhimoisia ja älykkyydeltään alkeellisia, eläimellisiä petoja. Tyranideillä ei ole teknologiaa. Sen sijaan kaikki on orgaanista, jopa aseet ovat kehon biologisia mutaatioita, eli tavallaan kasvaimia. Suurin osa Tyranideista käyttääkin aseinaan viikatemaisia kynsiä sekä kiväärintapaisia aseita joilla ne ampuvat muun muassa omia toukkiaan. Tyranideilla on kollektiivinen tietoisuus, ne siis toimivat mieltensä yhteenliittymistä muodostuneen Hive Mindin (yhteismieli) alaisena. Jokaisella Tyranidi "laivastolla" (Hive Fleet) on kuitenkin oma tahtonsa. Tyranidien hierarkia ja lisääntyminen muistuttavat yhdyskuntahyönteisten (esim. muurahainen) toimintatapoja, ja jokainen laivasto muodostaa yhden yhdyskunnan. Kollektiivisuus on osa tyranidien selviytymisstrategiaa: yksi Tyranid ei ole kovinkaan voimakas tai vaarallinen, mutta yhdessä ne muodostavat vahvan yksikön.


title: Warhammer-universumi

text: Tyranidien voimakkain yksilö on joko Hive Tyrant, iso matomainen Trygon tai suuri Carnifex. Tervigon on myös tärkeä osa Tyranid armeijaa, sillä se puskee uutta lihaa, kun vanhaa kaatuu eli tarkemmin sanottuna se synnyttää Termagantteja. Apocalypse-tasolla tyranidien voimakkaimpia yksiköitä ovat titaanimaiset Hierophantit. Tyranidit ovat pelin lähitaistelu painotteisin armeija.


title: Warhammer-universumi

text: Tyranidien suurimpia "laivastoja" (Hive Fleet) ovat Behemoth, Kraken ja Leviathan. Kaikki näimä laivastot toimivat itsenäisesti, ja ne erottuvat toisistaan erilaisen värityksen ja evoluutiohistorian perusteella. Laivastot koostuvat kokonaan elävistä olennoista, joita luultavasti johtavat Hive Mindin alaisuudessa toimivat NornQueenit. Jos Tyranidien vastus on liian vaikea voitettavaksi vain biologisen adaptaation avulla, laivastoja johtamaan jälleensyntyy legendaarinen Swarmlord; lähes täysin autonomiseen ajatteluun kykenevä Tyranidiyksilö, joka on yhtä vanha kuin Tyranidien laji.


title: Warhammer-universumi

text: Krootit ovat Tau Empiren kanssa liittoutuneita palkkasotureita, joiden tiedetään taistelleen myös ihmisten (Imperial guard), kaaokseen langenneiden (Chaos Space Marines), Eldareiden ja jopa Örkkien puolella.


title: Warhammer-universumi

text: Krootit taistelevat Tau Empiren puolella pääosin rahasta, mutta myös erään sodan takia, joka tapahtui ensimmäisen Taun aikakauden lopulla. Tutkimuslaivasto Dal'yth-planeetalta törmäsi Örkkien sotalaivoihin, jotka tulittivat Kroottien sotasväärejä. Ennen tuntematon Kroot puolusti sulkeumaansa Krathilla. Tahtomattaan taisteluun vedettyinä Tau taisteli takaisin ja heidän ylivoimaiset laivastot helposti tuhosivat Örkkien alukset. Kuitenkin, nämä alukset olivat vain pieniä etujoukkoja ja uudet liittolaiset huomasivat olleensa ansassa. Niin alkoi pidennetty sota, jossa nähtiin Tau Empire ja Kroot taistelemassa rinta rinnan Örkkejä vastaan. He onnistuivat pitelemään Örkkejä siihen asti, kunnes lisävahvistukset Sa'cea-planeetalta saapuivat ja täydensivät vihernahkojen tuhoutumisen.


title: Warhammer-universumi

text: Sa'cea-planeetan sotilaat olivat niin vaikuttuneita Kroottien urheudesta, että he suostuivat auttamaan Krootteja ja vapauttaa loputkin Kroottien sulkeumat, jotka Örkit olivat väkivaltaisesti vieneet. Seuraavien kymmenen vuoden ajan Taun tulivoima ajoi Örkit pois Kroottien maailmoista, lopulta Kroottien kotiplaneetalleen palasi kaikkein mahtavin Kroottien johtaja, Anghok Prok. Pyhän Lupauskiven (engl. Oathstone) kautta Pech-planeetalla Anghok Prok vannoi uskollisuutta Tau Empirelle ja sitoutti hänen sotilaansa Suureen Hyvään, tehden liittoutumisen aikakauden näiden kahden rotujen välillä, mikä on kestänyt nykypäivään asti.


title: Warhammer-universumi

text: Witch Hunterit ovat ihmisen imperiumin inkvisition armeija. Witch Hunterit taistelevat noitia, korruptiota, kerettiläisyyttä ja muita rikoksia imperiumia vastaan. Witch Hunterit käyttävät paljon Sisters of Battle Space Marines-jaoston sotureita. Witch Hunterit ovat Space Marineiden äärimmäisen erikoistunut alajaosto, jolla on niin paljon yksiköitä että se erotettiin omaksi armeijakseen. Wich huntereita ei kuitenkaan ole geneettisesti muokattu niin kuin space marineja, koska muokkaukset sopivat vain miespuoliselle eli he ovat käytännössä tavallisia ihmisiä. Armeija koostuu melkein kokonaan fanaattisista kauniimman sukupuolen Space Marineista, jotka ovat spesialisteja noitien ja psyykkereiden metsästämisessä. Witch Hunterit ovat hyvin mieltyneitä liekinheittimiin.


title: Warhammer-universumi

text: Orks eli örkit elävät sotimisesta, ja niiden taistelutaidot ovat jo syntyessä tasolla, joka vastaa normaalia ihmistä kahden vuoden koulutuksen jälkeen. Örkit kasvavat tappelemalla, ja samalla niiden ihonväri tummenee. Mitä suurempi ja vihreämpi örkki on, sitä ylempänä se on arvojärjestyksessä. Örkeillä ei ole varsinaista sivilisaatiota niin kuin me sen käsitämme, mutta ne on geneettisesti ohjelmoitu muodostamaan samankaltaisia kulttuureja, ja myös örkkien kieli on kaikkialla sama. Tässä perusrakenteessa on ainoastaan pieniä kehityksen ja ympäristön myötä syntyneitä vaihteluita, joiden perusteella örkit ovat jakautuneet klaaneihin, jotka ovat Epic:Armageddonin mukaan Evil Sunz, Bad Moonz, Goff- ja Feral Orks sekä Blood Axe.


title: Warhammer-universumi

text: Örkit loi muinainen rotu, joka rakensi örkit geneettisesti soturikastiksi. Tätä alkuperäistä lajia on joskus kutsuttu nimellä "Brain Boyz". Muinainen rotu hävisi todennäköisesti jonkin kulkutaudin tappamana, jolta örkit säästyivät luontaisen immuniteettinsä ansiosta. Toisen teorian mukaan "Brain Boyzit" rappeutuivat ja taantuivat käänteisen evoluution myötä Snotlingeiksi.


title: Warhammer-universumi

text: Örkkiyhteiskunnassa on useita eri eliölajeja, "orkonoideja", jotka kaikki näyttävät kasvavan jonkinlaisen sienen muotoon. Ylimpänä hierarkiassa ovat örkit. Näiden alapuolella ovat örkkejä pienemmät mutta myös hieman älykkäämmät gretchinit eli grotit. Grotit huolehtivat örkkien päivittäisestä elämästä keräämällä ruokaa ja suorittamalla muita askareita joita itseään kunnioittavat örkit eivät vaivaudu tekemään. Alimpana arvojärjestyksessä ovat Snotlingit. Nämä uskomattoman tyhmät olennot toimivat työläisinä, maalitauluina ja jopa ammuksina. Örkit lisääntyvät ihostaan hilseilevien itiöiden avulla. Itiöistä syntyneestä sienirihmastosta kuitenkin kehittyy örkki vain jos niitä on samalla alueella tarpeeksi monta.


title: Warhammer-universumi

text:
Khorne on veren, taistelun ja kallojen jumala, joka istuu messinkivaltaistuimellaan kallovuoren päällä. Khorne suosii lähitaistelua ja kaihtaa magian ja tuliaseiden käyttöä, joita pitää pelkurimaisina. Khorne rakastaa katsella kuolemaa, oli kuolija kuka tahansa, ja hänen alamaisensa huutavatkin sotahuutoinaan usein: "Kalloja kallojen valtaistuimelle" ja "Verta verenjumalalle", välittämättä siitä, oliko kallo vihollisen vai heidän itsensä. Kuoleman aiheuttaminen kunniakkaassa lähitaistelussa on Khornen ja hänen alamaistensa elämäntehtävä.
Khornen pyhä numero on 8 ja hänen joukkonsa suosivat yleensä verenpunaista väriä. Khornen suurdemoni (greater demon) on bloodthirster.


title: Warhammer-universumi

text: Nurgle on tuhon, liman, sairauksien ja mutaatioiden jumala. Hänen pyhä numeronsa on 7 ja pahin vastustajansa jumalista on Tzeentch.


title: Warhammer-universumi

text: Warhammer 40,000 -miniatyyripelissä yksi Nurglen kaaoskansoista on Death Guards, joka oli ennen yksi Space Marineiden jaostoista. Death Guardit syntyivät kun Nurgle tarjosi vakavasti haavoittuneelle ja omien joukkojen hylkäämälle mariinille pelastuksen, jonka hintana on että marinen panssaripukuun kasvaa muun muassa paiseita, hometta ja heidän ruumiinsa mutatoituu. Nurglen vaikutuksen takia he ovat immuuneita sairauksille ja suhteellisen kestäviä. Nurglen joukot pukeutuvat yleensä vihreän ja ruskean eri sävyihin, vaikka värit vaihtelevat paljon palvelusalueiden ja kotialueen maiseman koostumuksen mukaan.


title: Warhammer-universumi

text:
Slaanesh on kiellettyjen nautintojen ja tuskan jumala/jumalatar. Slaanesh pystyy muuttamaan muotoa miehestä naiseksi ja hänen oikea muotonsa on hermafrodiitti. Slaaneshin pyhä numero on 6 ja värit ovat vaaleanpunainen ja musta.
Slaanesh on Warhammer 40 000 -maailman nuorin kaaoksen jumala. Hän syntyi Eldarien maailmojen tuhoutumisen aikana.


title: Warhammer-universumi

text: Tzeentch on muutoksen, taikuuden ja juonittelun jumala. Tzeentchin palvelijat käyttävät taisteluissa perinteisten menetelmien lisäksi taikuutta ja oveluutta. Tzeentchin demoneihin kuuluvat Kauhut, pienet kieroutuneen näköiset olennot, Liekittäjät, suuremmat suppiloa muistuttavat demonit, sekä Kirkujat, rauskua muistuttavat lentävät olennot. Lisäksi Tzeentchillä on suurdemoninsa, kahdella jalalla kävelevää lintua muistuttava suuri Muutoksen Herra. Tzeentchin maaginen luku on yhdeksän ja pahin vihollinen Nurgle. Tzeentchin värejä ovat periaatteessa kaikki kirkkaat ja räikeät värit, mutta pääosin sinisen, violetin ja valkoisen eri sävyt. Neljästä Kaaoksen jumalasta Tzeentch on usein se joka ehdottaa liittoa muiden jumalien kanssa. Nämä liitot eivät yleensä kestä pitkään, mutta ovat tuhoisia kuolevaisille jotka ovat jumalten vihan kohteena.


title: Kammiolepatus

text: Kammiolepatus on sydämen kammioista lähtöisin oleva harvinainen takykardia, jossa kammiot pumppaavat yli 200 lyöntiä minuutissa. Kammiolepatus voidaan erottaa EKG:ssä epäselvistä QRS-kompleksista ja T-aallosta. Kammiolepatuksen uskotaan olevan siirtymisvaihe kammiotakykardian ja kammiovärinän välillä. Kammiolepatus voidaan palauttaa normaaliksi sinusrytmiksi synkronoimattomalla sähköisellä rytminsiirrolla eli defibrillaatiolla.


title: Clarence Brown

text: Clarence Brown voi tarkoittaa ainakin seuraavia:


title: Calixa Lavallée

text: Calixa Lavallée (28. joulukuuta 1842 – 21. tammikuuta 1891), alkuperäiseltä nimeltään Calixte Lavallée, oli ranskalais-kanadalais-yhdysvaltalainen muusikko, joka sävelsi vuonna 1880 ”O Canada” -nimisen laulun. Siitä tuli virallisesti Kanadan kansallishymni vuonna 1980. Teos sävellettiin tilaustyönä kansallisjuhlaa varten Adolphe-Basile Routhierin kirjoittaman isänmaallisen runon sanoihin.


title: Ensio Häyrinen

text: Väinö Aulis Ensio Häyrinen (30. toukokuuta 1911 Sonkajärvi – 6. huhtikuuta 1990 Helsinki) oli suomalainen virkamies. Hän toimi Mikkelin kaupunginjohtajana vuosina 1950–1974.


title: Ensio Häyrinen

text: Häyrinen pelasi pesäpalloa Itä–Länsi-ottelussa 1932. Hän edusti Viipurin Pallonlyöjiä. Häyrinen on tunnetun radioselostajan Raimo Häyrisen isä.


title: Sui Xinmei

text: Sui Xinmei (; s. 29. tammikuuta 1965) on kiinalainen entinen yleisurheilija ja olympiamitalisti, joka kilpaili kuulantyönnössä. Hän voitti hopeaa Atlantan olympialaisissa 1996 tuloksellaan 19,88 metriä. Sui voitti mitaleita myös sisäratojen MM-kisoista, Aasian kisoista ja Aasian-mestaruuskilpailuista.


title: Sui Xinmei

text: Sui pitää hallussaan sisäratojen Aasian ennätystä tuloksellaan 21,10.